Sarrionandiaren obra oinarri, film luzea egingo dute\nJoseba Sarrionandia idazlearen unibertsoa jasoko du Gure oroitzapenak izeneko film luzeak. Adabaki Ekoizpenak ekoiztetxeak sustatuta, hamabi piezaz osatuko da, beste hainbeste zuzendarik eginak: Asier Altuna, Oskar Alegria, Mireia Gabilondo, Özcan Alper, Itziar Leemans, Josu Martinez, Eugène Green, Fermin Muguruza, Maider Oleaga, Ane Muñoz, Maialen Sarasua eta Carlos Quintelak. Sarrionandiaren lanak abiapuntu hartuta, egile bakoitzak norberaren begiradatik helduko dio idazle iurretarraren obrari. Jakina, Sarrionandiaren unibertsoa osatzen duten gai ugari jasoko dituzte piezek: itsasoa, haurtzaroa, deserrotzea, portua, mina, maitasuna, tortura... Filma ez dute amaitu oraindik, baina ekoizleek jakinarazi dutenez, “ondo bidean” udazken hasieran ikusi ahal izango da.\nMAIATZAREN 17tik 20ra, kale antzerkiak hartuko ditu Leioako bazterrak, XIX. Umore Azokari esker. Leioako Udalak antolatua, kale arteei eskainitako Euskal Herriko jaialdi garrantzitsuena da. Aurten, guztira 42 konpainiak hartuko dute parte, eta 100 emanaldi baino gehiago eskainiko dituzte. Horien artean, 14 erabateko estreinaldiak izango dira. Euskal Herriko ordezkaritzari dagokionez, 21 konpainia izango dira, beste horrenbeste lanekin. Horietatik 15, gainera, lehen aldiz ikusi ahal izango dira. Ohi den moduan, orotariko diziplinez gozatzeko aukera egongo da: antzerkia, dantza eta zirku garaikidea, nagusiki, baina baita magia, suan oinarrituriko ikuskariak edota umorezkoak ere. Egitarau osoa www.umoreazoka.org gunean dago ikusgai.\nFANT Bilboko fantasiazko zinemaren 24. Jaialdia maiatzaren 4tik 11ra izango da. Inoiz baino film luze gehiago izango ditu sail ofizialak aurten: guztira, 18. Nolanahi ere, sail ofizialetik at ere eskaintza arras zabala izango du. FANT Laburrean sailean, esaterako, 20 lan eskainiko dituzte, horietako 11 euskal egileenak. Bestalde, Joe Dante zinema zuzendariak jasoko du FANTastikoaren Izarra saria. Errementari lanaren zuzendari Paul Urkijo ere sarituko dute, eta Tobe Hooper eta George A. Romero zuzendariak, 2017an zenduak, omenduko dituzte, FANT Maisuak sailaren barruan.\nKALE ANTZERKIA, dantza, zirkua, kontzertuak... hainbat ekitaldi izango dira, Hendaian, maiatzaren 24tik 27ra, 34. Antzerkiaren Maiatza Festibalean, Hendaiako Herriko Etxeak eta Théâtre des Chimères antzerki taldeak antolatuta. Euskal egileen artean izango dira, besteak beste, Phiko&Jole, Mr. Pitxitxi lanarekin; Ertza dantza konpainia, Meeting Point ikuskizunarekin; edota Banakike, Ilargi arrantza antzezlanarekin.\nMAIATZAREN 3an, 4an eta 5ean egingo da, Bilboko Zorrotza auzoan, IX. Clown jaialdia. Bilboko Udaleko Kultura Sailak antolatuta, guztira sei emanaldi izango dira. Euskal Herriko egileei dagokienez, Idoia Sanchez Artiedaren Ah ze komeria!, Shakti Olaizola bihurrikariaren Baldin bada, eta Cía. Nogusanoren A pan y agua ikusi ahal izango dira. Danimarkako Lotta&Stina-k, berriz, Rola Bola lana eskainiko du, eta Cía. Levelibular talde argentinarrak Portamundos. Umorezko film laburren ikustaldia ere izango da, Zinebiklub-en eskutik.


Tailerrak Archive - Badubadatzen\n“Badu, bada” komiki tailerra\nTailerraren helburua da gazteek euskararen, gure hizkuntzaren, egungo egoeraren gaineko gogoeta egitea, eta, era berean, euren ikuspuntua adieraz dezaten, irudimena garatuz eta sormena era dibertigarrian erabiliz.\nSarrera: Taldea itxita dago / Grupo cerrado\n“Ipuin miresgarriak” tailerrak zenbait euskarritan hurbilaraziko du irakurketa, eta beste haurtxo eta familia batzuekin elkartzeko, jolasteko eta afektua erakusteko erabiliko da.\nOrdua: 17:30-18:30 / 18:30-19:30\nNon da: Erabilera anitzeko aretoa / Sala polivalente\nKontu Kontari programa haurren aisialdiko beharrizanez arduratzeko kultura-programa da. Programaren funtsezko edukia liburura eta irakurketara hurbiltzea da.\nAurrez Aurre programak hainbat topaketa eskainiko ditu zenbait idazlerekin.


ETAren agiria eta kea • ZUZEU\nGaran argitaratu dutena irakurri ostean, laugarren puntuari erreparatu diogu, izan ere, gainerako guztian, politikaz ari baita agiria edo, bederen, ETAren ikuspegia kontatzen eta desideratum bat egiten.\nLaugarren puntu honetan biltzen du ETAK, bera zer egiteko dagoen prest:\n“4.- ETA-k, bere aldetik, dagokion eremuan aldaketa politikoaren bidean beharrezkoak diren urratsak emateko prestutasuna adierazten du.”\nEta erabat abstraktua geratu zaie formulazioa, ezen populua hitz guztiz zehatzen zain dagoen honetan, ezin liteke halako kerik saltzen ibili.\nIndefinizioaren adibide dira “dagokion eremuan” eta “beharrezkoak diren urratsak emateko prestutatsuna“.\nGaur eta hemen, kea baizik ez dira hitz horiek. Edo halakotzat izango dira hartuak, kasurik onenetan ere.\nIrudia | Kea baino gehiago ote da? | Darkage187 | Creative Commons By SA\nbake prozesua, ETA, politika\n20 pentsamendu “ETAren agiria eta kea”-ri buruz\nedu 2010-03-21 13:42\neta tontoak hatzamarra baino ez du ikusten\nedo kea saltzen ari dela pentsatu du…\narrikitaun 2010-03-21 14:09\nBeraz, Edu, agian beheko formulazioa egokiago izan daiteke, izan ere, neu nahiko tontu esnatu bainaiz edo gaurko homilia ez dut ondo ulertu.\nHartara, Euskal Herriko gizon-emakumei (tontuei barne) dei egiten diegu, nork bere alorrean eta dituen ahalen arabera, Euskal Herriaren alde borroka egin dezala. (Baina kontuz! Horrek ez du esan nahi nork bere “ahalak” modu itsuan erabiltzeko eskubidea duenik, are gutxiago Euskal Herriaren izenean, hau da, ez hartu aitonaren eskopeta zure ahala erabiltzeko, horretarako gaude gu). Herriaren aktibazioa baita Euskal Herriak aurrera egiteko berme nagusia.\nNik uste dut argiago geratzen dela.\nJulen Aseginolaza 2010-03-21 15:09\nETAren komunikatuen aurrean, ni BETI sentitu naiz TONTO, INOIZ EZ dut EZER ONDO ulertu, beste PLANETA batekoa sentitu naiz. Zer egin dut nik, oi ETA jakintsu hori, zuk HERRIA diozun horren parte ez sentitzeko, zuk HERRIA diozun horren parte izan NAHI EZ izateko?\nTheklan 2010-03-21 15:11\nBatzuk etologian eta hermeneutikan adituak badira ere, eztabaida hau guztiz asimetrikoa da. Izan ere zuk hori esan dezakezu eta ni, ados ez banengo, ezingo nuke kontrakoa esan.\nETAren aurka zerbait esatea zilegi eta posiblea da, eta edonork egiten du baina legeak hala esanda ezin da ezer esan ETAren alde ez borroka armatuaren zilegitasunaren alde.\nBada! Ez dut hitz egingo ETAren inguruan, ez baitut arazorik nahi. Jean Paul Sartreren inguruan hitz egingo dut. Izan ere Sartrek argi utzi zuen: “klase sozialekin bukatu behar da, beharrezkoa den edozein molde erabilita”. Eta gero berdina esna zuen Malcolm Xek, “txurien eta beltzen arteko ezberdintasunekin amaitu behar da “by any means necessary””. Eta horren ondotik Mandela terrorista etorri zen, esateko Hego Afrika askatu behar zela “by any means necessary”. Baina noski, hori ezin zen argi eta garbi esan, batez ere Mandelak ez zuelako gartzelara itzuli nahi. Horregatik Spike Leek “Malcolm X” filma grabatu zuenean Nelson Mandelaren diskurtsoa esaldi horretan bukatu zuen eta ez zuen jarri “by any means necessary”.\nEztabaida ez da, beraz, #ren jardun armatua zilegi den edo ez, baizik eta beharrezkoa den edo ez eta hleburuak lortzeko merezi duen edo ez.\nMomentu honetan Ezker Abertzaleak markatu duen ildoan aurrera egiteko ETAk mugimendu batzuk egin behar ditu. Mugimendu horiek ziurrenik (aurreko guztietan hala izan da) beste eragile eta nazioarteko ordezkariekin hitz egin dituzte. Agian ez paktatu, baina bai kontrastatu. Beti egin dute horrela, oraingoa ez du zertan ezberdina izan (nahiz eta aldebakartasunaren inguruan hainbeste hitz egin). Eta beraz euren komunikatuan, bizpahiru orrialdeko horretan, esaldi bakarrak hartzen du garrantzi berezia. Argitaratutako 7 puntuetako bakoitzak zerbaiti erantzuten dio eta kanpoko eragileentzat 4.a da, noski, garrantzitsua. Eta zer dio?\n“4.- ETA-k, bere aldetik, dagokion eremuan aldaketa politikoaren bidean beharrezkoak diren urratsak emateko prestutasuna adierazten du.“\nBeraz, ETAri dagokion eremuan (hau da, borroka armatuaren eremuan) aldaketa politikoaren bidean beharrezkoak diren urratsak (hau da, aldaketa politikoa gerta dadin behar diren gutxiengoak) emateko prestutasuna adieratzten du. Ez dago askoz gehiago eztabaidatzeko. Horrek zer esan nahi duen? Ba “by any means necessary”. Is it necessary? That’s the question, my friend.\nJulen Aseginolaza 2010-03-21 15:16\nHasierako sarrera luzearekin, ADOS oro har, Theklan. Gero… TONTO sentitu naiz berriro.\nJulen Ugarte 2010-03-21 15:37\nNi ez naiz TONTO sentitzen, nahiko garbi ikusten baitut esandakoa ondo pentsatuta dagoela, alegia, gauzak argi eta garbi esatea ez zaiela komeni. Erdarazko “marear la perdiz” esakera bikain etortzen da ETAren komunikatu bakoitzarentzat. “Balones fuera” ere bai.\nTheklan 2010-03-21 16:14\nJulen, nik uste nahiko argia dela esaten dena. Ulertu nahi ez duenak bestelako arazoak ditu, ez motza izatea.\nLalexe 2010-03-21 16:21\nTheklan, argia bada esaten dena, zergatik hainbeste harrabots? Zeure idatzien arabera, beste erredakzio bat beharko zuen “dagokion eremuan” horrek bere lekuan jartzeko: “Borroka armatuaren eremuan” alegia. Ondo diozu hori, baina hurrengoan zeuk ere egin duzu ariketa autozentsurazkoa. Diozu ” aldaketa politikoaren bidean beharrezkoak diren urratsak”ren lekuan, behar lukeela “aldaketa politikoa gerta dadin behar diren gutxiengoak”. Ez du ezer aldatzen, ez ETArenak ez zureak ez baitute konkreziorik. Zer ote da “beharrezkoak diren urratsak” hori, borroka armatuaren finiera esan nahi duen eufemismo bat izan ezean? Zeu ere kutsatuta agertzen zara, hitzak eta esnahia bahiturik, zoritxarrez.\nJulen Aseginolaza 2010-03-21 22:21\nDemagun ez naizela motza, eta gainera ulertu egin nahi dudala. ZER egin behar du NORK zehazki, ETAk HERRIAk eskatzen diona egin dezan (armak utzi eta, behin horretara iritsita, deseginez gero hobe)? Zeintzuk dira, ETArentzat, “aldaketa politikoaren bidean beharrezkoak diren urratsak”? NIk ere zerbait egin behar dut horretan? Eta zein da ETA niri noiz ZER egin behar dudan esateko? EZIN dut ezer ulertu, eta egia esan berdin zait: kontsidera beza ETAk BERAK ERABAKITAKO “gutxiengo” horiek betetzen ari direla (garela?) eta izan dadila horrekin koherente, eta denok POZIK.\nLalexe 2010-03-21 23:33\nKristo Bedeinkatua, Julen, galdu naiz. Zeharo.\nJulen Aseginolaza 2010-03-22 00:57\nJo! Nirekin ere galdu egiten zara? Ba zuri arrazoia ematea zen nire asmoa!\nMANU 2010-03-22 13:42\nRubalcaba eta Rodolfo Ares oraindik deskojonatzen daude komunikatua irakurrita ETAk esan nahi duena esateko garbi potrorik ez eta berriz ere indefinizioan galduta dabilela ikusita.\nAitortu beharra dago potrotatik ederki helduta dauzkatela eta españolak nahi dutena egiten ari direla ETA eta ezker abertzalearekin.\nHorrela gabiltzan birartean españolak irabazle.\nNorbaitek edukiko al du behar dena behingoz sueten puta bat iragartzeko eta inora ez garamatzan bide hau behingoz ixteko?\nOrduan bai geratuko direla fliopauta zer esan ez dakileta Rubalcaba eta konpainia.\nGari Garaialde 2010-03-22 16:00\nTonto izaten segitu NAHI duenak segi dezala hortan, nik ulertu ditut, bai agiria eta bai Theklan-en oharra (ados egon ala ez). Agian hori da arazoa…\nIker 2010-03-22 19:01\nKea eta kea. Betiko leloa zuena ere. Hemen kea denek saltzen digute, ez bakarrik ETAk. Erretorika beti izan da politikarien tresna, beti dabiltza itzulinguruekin.\nbat 2010-03-23 01:56\nLUCAS ZE KEA? ze ari zara? ez dkait zergatik baina nik uste asmatuko nukeela nori ematen diozun bozka “abertzalea eta ezkertiarra” baldin bazara…zurea bai ez dela kea besterik! Badago jendea, eguneroko lanean euskal herria eraikitzen ibili beharrean, inora ez garamatzan kritikak idazten ibiltzen dena, zu bezala, eta bada garaia gizarte OSOA eszenatoki demokratiko baten alde jartzkeo eta ezkertiar eta abertzale guztiak independentziaren bidean lanean jartzeko gutxi batzuk ez dezaten dena eman eta denok pixka bat emanez asko egin ahal izateko. Lanera!! zu erakundearen kontra egote aulergarria da, baina zur kontra dauden eta deus ere egiten ez duten horietakoa zarela lukas, hau da, bakarrik kritika artikulu bat idatzi eta aktibatzeko garaia datorrenean hain itsuturik zure kritiken mundu hortan eraikitzailea den zerbait eta lanerako motibantea dne zerbiat idatzi beharrean kritik abat nondik aterako eta hori gero praktikara eramanen ez duen zerbait idazteko prest,\nLukas Mateo 2010-03-23 07:27\nBAT agurgarria, nondik atera duzu ni “abertzale eta ezkertiarra” naizela? Nondik ateratzen duzu “deus egiten ez duten horietako” naizela eta niri buruzko beste baieztapen guztiak. Barkatu, baina ez dut uste elkar ezagutzen dugunik, ala ezagutzen duzun jende mota baten paradigma bihurtu nauzu?\nNire artikuluaren gaia ez da ni zein jatorra naizen ala ez, baizik eta ETAren komunikatu irakurri berriari zer irizten nion “benetan” beste inoren iritzirik ezagutu baino lehen. Eta horixe iritzi nion: kea zela. Pozten naiz zuri ez bazaizu hala iruditzen eta gustura irakurriko dut zure iritzia, neurea aldatzeko balio dezakeen esperantzan. Egia esanda, etsigarria egiten baitzait hainbeste eufemismo eta perifrasi alferrikako ikustea, hainbeste ke, azken finean, armak laga eta herritarrei utziko diela euren bidea egiten esan ordez. Behingoz.\nJulen Aseginolaza 2010-03-23 09:43\nDena ulertzen duzuenoi eskatzen dizuet, mesedez, erantzuteko galdera xume hauei, ahalik eta zehaztasun handienez:\n1) Zer egin behar du nork, ETAk su-etena eman dezan, armak utz ditzan edo betiko desager dadin?\n2) Zeintzuk dira, ETArentzat, “aldaketa politikoaren bidean beharrezkoak diren urratsak”?\n3) Herritarrok ere zerbait egin behar dugu, edo egin dezakegu, horretan laguntzeko? Zer?\n4) Hala bada (eta kontuan hartuta herritarren gehiengo nabarmenak zer eskatzen dion aspalditik ETAri), zein da ETA eta nork ematen dio zilegitasuna herritarroi zer egin behar dugun esateko?\nErgela izango naiz, baina uste dut argienek ere nekez uler dezaketela gaur egun ETA. Ea norbaitek kontrakoa erakusten duen behingoz nik ulertzeko moduan.\nni 2010-03-23 14:18\neskatzen dituzun erantzunek gartzela dute sari\nergela izango da erantzuten duena, ez zu\nFermin 2010-03-23 16:40\nIepa Julen; ETAk nahi du “zerbait” lortu Nafarroari buruz, baina hori inork ez dio negoziazio mahai batean oparituko.\nGogoratuko duzunez, Batasunak proposatu zuen autonomia bat Hegoalderako (Euskadi eta Nafarroa).\nIldo beretik doa Imanol Muruak liburu aurkezpenetan esan duena; Nafarroagatik moztu zirela negoziaketak.\nNire iritzi pertsonala: Nafarroa negozia-ezina da mahai batean, eta nafarrek erabaki beharko dute gainerako euskalherritarrekin bat egin nahi duten ala ez.\nbat 2010-03-23 17:24\nfrogatu nahi nuen batetik idazten duzunaren inguruan gero ea jendeak idazten duena irakurtzen zenuen edo ez Lucas, zirikatzen nenbile hortaz ere, badago jende asko idatzi eta gero ez duena besteena irakurtzen ezta ezntzuten ere…orian ez esan esaldi mitikoren bat “herriari entzun beharko lioke nik dakidan batek” eta horrelakoak,jeje. Bestetik, ba egia esan, ez dut uste kea denik, biana zuek gauzak planteatzen dituzuen moduan ezin dira planteatu erakunde armatu batean, “bihar uztiko dugu eta listo” esanez eta denak ados…eta esan nuen atzo ere orian denok ere badugula garaia lanean jartzeko bakoitz abere esparruan, kulturan, euskalgintzan, hezkuntzan…nazio eraikuntzan. Eta atzo ezkertiar eta abertzale zinen esatean, jarri bezain laster pentstau nuen, agian ez da, baina agian bai, horregatik ez dkait ongi irakurri duzun baina “baldin bazara” jartzen du.


Vitoria-Gasteizko Udalaren web-orria - Udal Hezkuntza Jarduerak - 2019-2020 Ikasturtea - Bioetika ikasgeletan\nBioetika ikasgeletan - Udalaren hezkuntza jarduerak - 2019-2020 ikasturtea\nIzen-emateak: irailaren 9tik 20ra arte. Izen-ematea online\nGasteizko Udala lanean ari da udal antolakuntzan bertan eta gizartean oro har etika sustatzeko. Horren haritik, ikastetxeei ikasgeletan lantzeko jarduera bat eskaintzea pentsatu dugu, bioetikari eta gatazka etikoak konpontzeko deliberazioaren metodologiari buruzko eztabaida eta hausnarketa piztearren, balio eta printzipioetan oinarritzen den ikuspuntu batetik.\nAsociación de Bioética Fundamental y Clínica (ABFyC) izeneko elkartearen laguntza izango dugu horretarako, hark sustatzen baitu ""Bioética en las aulas" jarduera, zenbait etika-batzordetako kidek borondatez parte hartzen dutelarik: Gizartean Esku Hartzeko Arabako Etika Batzordea, Araba ESIko Asistentziaren Etika Batzordea eta Arabako Osasun Mentaleko Etika Batzordea.\nHiru dira jardueraren helburuak: 1) bioetikari buruzko deliberazioa sustatzea unibertsitate aurreko irakaskuntzan eta gizartean; 2) gizartean oro har bioetikarekin eta osasunerako hezkuntzarekin lotutako gaiez hausnarketa eta kritika zabaltzen laguntzea, eta 3) arlo publikoan hausnarketa bioetikoak duen garrantzia eta egokitasuna erakustea. Batxilergoko 1. mailako ikasleei (16 urte ingurukoak) zuzentzen zaie jarduera, eta "adingabe gaixo eta helduaren autonomia" hartuko du gaitzat.\nNarratiba erabili da gaira hurbiltzeko, zehazki, Ian McEwan-en La ley del menor eleberria (The Children Act, 2014; itzultzailea: Jaime Zulaika, Bartzelona, Anagrama, 2015). Horretan oinarritutako filma ere estreinatu da Espainian (2018ko azaroaren 23an): El veredicto (la ley del menor) (Erresuma Batua, 2017).\nAutonomia, justizia eta jardunbide egokia.\nBioetika eta haren lan metodoa ezagutaraztea.\nBioetikaren lanaren paradigma erakusten duen kasu (arazo) bat aurkeztea: autonomia eta erabakiak hartzea.\nGiza bizitzarekin lotutako funtsezko alderdiei buruz kritikan, hausnarketan eta deliberazioan oinarritutako pentsamendua garatzea.\nBigarren Hezkuntzatik eta Batxilergotik hasita, herritar autonomo eta arduratsuak prestatzea.\nBatxilergoko 1. mailako ikasleak.\nLekua: ikastetxea. Bigarren saiorako filmak ikusteko materiala behar da.\nEgutegia eta ordutegiak: behin eskabidea onartzen delarik, egutegia eta ordutegia ikastetxearekin adostuko dira.\nKoordinazioa: programa hasi aurretik, baita amaitu ondoren ere, koordinazio bilerak egingo dira taldearen arduradunarekin.\nIraupena: 3 saio egiten dira.\nLehen saioan, bioetika zer den, zein gai lantzen duen eta, bereziki, nola lan egiten duen azaltzen da.\nBigarren saioan, kasu praktiko (narratibo) bat landuko da, material hauek baliatuz: I. McEwanen La ley del menor eleberria, eta/edo Richard Eyreren The Children Act filma (El veredicto (La ley del menor), 2017), eta/edo Anatomía de Grey telesaileko zati bat (Grey's Anatomy S09, E13: "Bad Blood"). Bi baliabide narratibo horiekin batera, hainbat motatako galderak erabiliko dira ikasleek gai jakin batzuei erreparatu diezaieten, aztertu eta horietaz hausnar dezaten.\nHirugarren saioan, galderak elkarrekin komentatu eta deliberazio ariketa bateratua egingo da; ikasleek aktiboki hartuko dute parte, irakasleen inplikazioarekin eta aipatutako elkarteko kideen aholkularitza dutela.\nHizkuntza: gaztelania (jarduera sendotuz gero hurrengo edizioetan euskaraz eskaini ahal izateko lan egiten ari gara).\nParte hartzeko betebeharrak\nIzen-ematea: izena eman behar da nahitaez.\nOrdaintzekoa: ez. Jarduera ikastetxetik kanpo egingo balitz, jarduera egiten den lekurako joan-etorria ikastetxeak berak ordainduko luke.\nOharrak: Asociación de Bioética Fundamental (ABFyC) elkarteak bere gain har ditzakeenak baino talde gehiagok emango balute izena, horiek aukeratzeko irizpideak ezarriko lirateke.\nSaioetan, irakasleren batek ikasgelan egon beharko du nahitaez.\nAntolatzaileak: Herritarrentzako Laguntza Zerbitzua, Udal Administrazioa eta Eraldaketa Digitalaren Saila.\nHarremanetarako: Ana Vallejo, 945 16 16 16, luz.: 4409. E-maila: contenidos@vitoria-gasteiz.org\nHezkuntza - Hasiera\nUdal Hezkuntza Jarduerak\nBeste programa eta jarduerak\nFamilientzako zerbitzu eta programak\nIkastetxeentzako zerbitzu eta programak\nHezkuntzari buruzko informazioa


mendi tour | HAUXE DA AMURRIO\nAmurrio Antzokian, apirilaren 16an, mendia, abentura eta naturari buruzko zine onena eskaintzen duen Mendi Tourren edizio berri bat izango da\nAmurrio Antzokian, apirilaren 16an, Mendi Tourren edizio berri bat eskainiko da 19:00etatik aurrera. Sarrera prezioa 2 eurokoa da. Mendi Tourra mendia, abentura eta natura gaien inguruko zinema ziklo ibiltaria da. Sarreren salmenta: Saioa hasi baino 45 minutu lehenago aretoko leihatilan eta apirilaren 6tik aurrera Kultur Etxean.\nAmurrio Antzokian, azaroaren 6an, mendia, abentura eta naturari buruzko zine onena eskaintzen duen Mendi Tourren edizio berri bat izango da\nAmurrio Antzokian, azaroaren 6an, Mendi Tourren edizio berri bat eskainiko da 20:00etatik aurrera. Sarrera prezioa 2 eurokoa da. Mendi Tourra mendia, abentura eta natura gaien inguruko zinema ziklo ibiltaria da. Urte osoko ibilbidea osatzen du BBK Mendi Film Bilbao-Bizkaia zinemaldiaren azken edizioko pelikula onenekin, eta Mendiko artxiboetako film erakargarrienekin.


Airbusek eta Audi-k aire taxi zerbitzua sustatzen dute hiri handietan | Gadgeten berriak\nVoom Mexikoko Hirian helikopteroko aire taxi zerbitzua aurkeztuko duen Airbus filiala da. Hirietako mugikortasuna hobetzeko modu bat da. Bereziki garrantzitsua Mexikoko hiriburuaren kasuan, trafikoa arazo izugarria baita. Beraz, irtenbide horrek errepidean ibilgailu kopurua murriztea suposatuko luke. Garestia den arren. Orain, zerbitzu horien hobekuntzak iragartzen dira.\nAirbusek Audi-rekin aliantza berria iragarri zuenetik. Alemaniako auto fabrikatzaileak aireratze edo lurreratze guneetara eramango ditu bezeroak. Modu honetan a ematea espero dute prima zerbitzua bezero horiei. Gainera, hiri garraio hori gehituko dute ibilgailu hegalarien mugikortasun kontzeptuan.\nEz da bi konpainiek indarrak batzen dituzten lehen aldia. Aurretik autoa hegan autonomoa garatzeko elkartu dira. Beraz, Airbus eta Audi-ren arteko lankidetza etengabea da. Orain Voom helikoptero horiekin premium zerbitzua eskaini nahi diete erabiltzaileei.\nModu honetan, bidaia esperientzia leuna eta oso erosoa izango da bezeroentzat. Ideia litzateke gainazaleko garraioa Audio ibilgailuekin eta helikopteroz Voom-ekin konbinatzea. Garraiobide multimodal hau bereziki garrantzitsua da trafikoa pilatzen den hiri handietan.\nHorrela, fluidoen garraiorako irtenbide bat eskaini ahal izango dute, erabiltzaileei helmugara modu eraginkorrenean heltzeko aukera emango diena. Zer gehiago, bi konpainien arteko aliantza gehiago indartu da proiektu berriekin. Horien artean Pop Up aurkitzen dugu, kapsula moduko ibilgailu elektrikoa, errepidean mugitzeko edo hegan egiteko erabil daitekeena.\nBrasil eta Mexiko Hiria dira Voom / Airbus helikoptero hauek ikusi ditzakegun lehen bi helmugak. Ziur aski zerbitzu hau laster hiri gehiagora zabaldu nahi izango dute. Batez ere, orain Audi-rekin duen aliantza zerbitzu berriekin areagotu egin da.\nArtikuluaren bide osoa: Gadgeten berriak » General » Berri » Airbusek eta Audi-k indarrak batu dituzte aire taxi zerbitzua hobetzeko


Eusko Legebiltzarrerako hauteskundeak. GALDEZKA. Eneko Ander Romero. Politilogo eta ikerlaria EHUn\n«Herri hau etorkizunari begira jarri behar da»\nErakunde publikoek gazteok gure bizi proiektua Euskal Herrian garatu ahal izatea bermatu behar dute. Horretarako, bi bide daude: etxebizitzaren arazoari aurre egitea eta enplegu duinak bermatzea. Adibide bat jartzeagatik, Bilbo «unibertsitate hiri» gisa garatu nahi dute, Zorrozaurren hainbat Unibertsitate pribatu —elitista— kokatuz.\nZer-nolako hiri unibertsitarioa eraikiko dugu ikerlari gazteak lanbide eskaintza eskasak direla-eta atzerrira joaten direnean? Non biziko dira alokairuak gero eta altuagoak baldin badira? Punta-puntako ikerlari gazteek, bikaintasun irizpideen arabera hautatuek, 900 euroko soldatak jasotzen dituzte, eta karrera prekarioak dituzte aurretik.\nHori administrazio publikoan gertatzen bada —EHUko adibidea erabili dut, baina Osakidetzaz ere hitz egin dezakegu, non erizainek dozenaka kontratu sinatzen dituzte urtero—, zein izango da gazteria orokorraren egoera? Zein izango da gure etorkizuna?\nHorrek hurrengo puntura narama: epe ertaineko egoera klimatikora, demografikora eta sozialera. Krisi ekologiko baten aurrean gaude, eta hartzen diren erabakiak sinbolikoak baino ez dira. Trantsizio ekologikorako neurriak hartu behar dira, ez bakarrik obra publikoetan —zertarako eraiki errepide gehiago helburua gero eta kotxe gutxiago egotea bada?—, baizik eta industria goitik behera birpentsatuz. Zaintza erdigunean kokatu behar da, gure nagusiak kalitatez zaintzeko, baina baita gazteek ondorengoak izan ditzaten ere.\nLanaren —ordaindua zein ez-ordaindua— birbanaketa ere egin behar da, ongizatea bermatze aldera — estresa eta depresioa XXI. Mendeko benetako epidemiak dira—, eta justizia sozialagatik.\nFinean, herri hau etorkizunari begira jartzea eskatuko nioke lehendakari berriari; etorkizuna bihartik aurrera eraikitzen dela ahaztu barik. Eta bidean inor utzi gabe.


UNITATE DIDAKTIKOA | ibilaldia 2022, Abusu Ikastola\nAurkezten dugun proposamen didaktikoaren helburua euskarari lotutako jaien ezagutza indartzea da.\nZaindu maite duzun hori! Proiektua ikasleen intuizioaren eta aurretiko ezagupenen bidez Euskal Herriko beste hainbat txokotan ospatzen diren euskarari lotutako jaiak ezagutzeko sortu da.\nIbilaldiaren ezagutzan arreta jarri zuten aurreko proiektuen hariari jarraituz, proiektu honek modu ludikoan hurbildu nahi du gure kultura eta hizkuntza laguntzeko antolatzen diren jai guztien nortasuna.\nZaindu maite duzun hori! proiektua hainbat arlotan lantzeko pentsatuta dago, hitzezko komunikazioan, pentsamenduaren aktibazioan, jokoan eta teknologia berrietan oinarrituta. Jarduera gehienak adin-tarte desberdinetan lantzeko pentsatuta daude, eta jarduera horietan jardueraren fokua edo zailtasuna aldatzen dira.\nAbusu Ikastolatik badakigu gure programaziotik kanpoko unitate didaktiko bati aurre egitea zein zaila den gehienetan. Hori dela eta, jarduera batzuk egin nahi izan ditugu, lotura bat duten arren, banaka egin daitezkeenak, nahitaez denak egin behar izan gabe.\nZAINDU MATE DUZUN HORI (1).pdf


Lehen orain baino edur gehiago egiten eban; akabua izaten zan. Armintzara bajetako, estratak egon ziran eta astoagaz joaten ziran, umeak astotzaretan joiazala. Bertan eroaten ebezan erregaluak bere: gaztaiak, oiloak, eztia... Ama astoaren atzean joaten zan eta aita aurretik astoari bidea egiten paleaz. Astoak biderik bere ez eban topetan. Orduak emon ebezan Armintzara ailegau arte. Edurtze itzelak egoten ziran, eta sarritan. Armintzan itsasoko haizeak indar itzela eukiten eban, teilei harriak ganean ipini arren, eroan egiten ebazan. Edurra neguan, ganera belura arte egoten zan, eta egunetan kendu barik. Egun bi lehenago edo egunak iluntzen hasten ziran eta orduan aitak edurtzea etorrela esaten eban. Gortara sartzen ebazan ardiak.


Azaroaren 25aren harira, indarkeria sexistaren aurka - Legorretako Udala\nAzaroaren 25aren harira, indarkeria sexistaren aurka\nIndarkeria Sexistaren Aurkako Nazioarteko Eguna da azaroaren 25a, eta, egun horren harira, hainbat ekitaldi antolatu ditu udalak.\nAzaroaren 19an, 18:30etan, Nik sinesten dizut liburua aurkeztuko du Samara Velte egileak, udaletxean. Bortxaketaren kultura eta sanferminetako kasua aztertu ditu Veltek kronika liburu horretan, ikuspegi kritiko batetik.\nAzaroaren 25ean, Indarkeria Sexistaren Aurkako Egunean bertan, kontzentrazioa izango da 19:00etan, herriko plazan.\nAzaroaren 27an, 18:30etan, Ahizpatasun hariak dokumentala aurkeztuko dute egitasmoaren bultzatzaileek, Herri Antzokian. Bortizkeria sexistaren aurkako Matazak proiektuaren istorioa kontatzen du dokumentalak. Giza Eskubideen Donostiako Zinemaldian aurkeztu zuten, apirilean. Hainbat hizkuntzatan emitituko da, gaztelaniazko azpidatziekin.\nAbenduaren 7an, 09:30etatik 13:30etara, autoestimu feministarako tailerra izango da kultur etxean. Emagin elkarteak gidatuko du saioa. Parte hartu nahi duten neska gazte zein emakume helduagoek azaroaren 29rako eman beharko dute izena, 943-08 52 90 telefonoan edo gizarte @ legorreta.eus helbidean.\nAbenduaren 7an, 10:30etatik 13:30etara, maskulinitate berrien tailerra izango da udaletxean. Emagin elkarteak gidatuko du saioa. Parte hartu nahi duten mutil gazte zein gizon helduagoek azaroaren 29rako eman beharko dute izena, 943-08 52 90 telefonoan edo gizarte @ legorreta.eus helbidean.\nMendi irteera igandean, Pikuk kirol klubak antolat...\nOstegunetik larunbatera, Gazte Festak


Bizikleta gainean eta aurrera begira\nTXIRRINDULARITZA oso-osorik jorratzea da Zarauztarra Txirrindulari Kirol Elkartearen helburua. Alde batetik, alebin mailatik junior mailara arteko txirrindulari eskola zuzentzen du eta bestetik, txirrindularitzara jendea erakartzeko jarduerak antolatzen ditu. Hori guztia kontuan hartuta, Txirrindularitza Astea antolatu dute otsaileko azken astean, hainbat ekitaldirekin. Baina ez dira horretara soilik mugatuko. Urtean zehar, Txirrindulari Eguna, Txirrindularitza Egokituko Kriteriuma eta Santa Klarako Gau Kriteriuma antolatuko dituzte. Horiez aparte, hainbat mailatako lasterketak ere prestatuko dituzte aurtengo denboraldian.\nElkarteak ez du txirrindularitza modalitate jakin batera mugatu nahi, eta hori sustatzen saiatzen da. Orain arte, pistako eta ziklokroseko txapelketetan parte hartzen aritu dira eskolako zenbait txirrindulari. Otsailaren 28tik aurrera, ordea, alebinetatik hasi eta junior bitarteko txirrindulari talde guztiak errepideko lasterketak jokatzen ariko dira. Une honetan, 60 txirrindulari daude Zarauztarran. Horietatik 5 emakumezkoak dira eta gainerakoak, berriz, gizonezkoak.\n«Ez gaitu kezkatzen orain hasi diren txirrindulariak biharko egunean profesionalak izango diren ala ez», nabarmendu du elkarteko kide Jesus Aranak: «Eskolaren helburua ez da goi mailako txirrindulariak lortzea, baizik eta haurrei heziketa bat ematea kirol munduan: txirrindularitza kirol bezala ezagutaraztea, bizikleta bera menderatzen irakastea, teknika pixka bat erakustea eta, nolabait, aisialdirako tresna bat dela irakastea. Kirola denontzako eta betiko dela uste dugu, gainera. Hortik aurrera, txirrindulariek beraiek aukera dezatela zer izan nahi duten eta noraino iritsi nahi duten bizikletarekin».\nJuniorretara iritsi ondoren, aurrera jarraitu nahi badute eta horretarako gai direla ikusten badute, «afizionatuetara edo elitera jauzi egiteko talde bat bilatzen ahalegintzen gara, bere bidea eten ez dadin», azaldu du Aranak. Zarauztarra elkarteak behin baino gehiagotan pentsatu du afizionatu mailako talde bat osatzea: «Egungo krisialdiak astindu izan ez bagintu, afizionatu talde bat sortzeko aukera izango genuen aurten. Elkartean jendea badago, baita gogoa ere. Aurten ezinezkoa izan bada ere, datorren urtean berriz saiatuko gara. Gure helburuetako bat da hori da, zalantzarik gabe».\nTxirrindularitza egin nahi duen edonori zabalduta dago Zarauztarra Txirrindulari Kirol Elkarteko eskola. Horretarako, erraztasun ugari ematen dutela aditzera eman du Jesus Aranak: «Gurekin hasteko ez da inolako kuotarik ordaindu behar. Haurrek, gainera, ez dute zertan bizikleta erosi. Eskolak errepideko bizikleta bana uzten die hasiberriei eta, era berean, maillot eta kulot bana ematen diegu. Hori guztia musutruk! Aurrera begira, jarraitu nahi dutenek, euren bizikleta erosten dute infantiletara iristen direnean. Beraz, inork ez dezala esan txirrindularitzan hasteko oztoporik duenik!».\nAhalegin horren guztiaren truke, gurasoei haurrak lasterketetara eramaten laguntzeko eskatzen die elkarteak, baita herriko jaietan Iñurritza auzoan jartzen duten txosnan lan egiteko konpromisoa ere. «Denon artean lan eginez gero, giro berezia sortzen da elkartean eta ez dugu kuotarik ordaindu behar. Borondatezko lanean sinesten dugu», azpimarratu du Aranak.\nGuztira, 120 bazkide ditu elkarteak; tartean, txirrindulariak, bazkide laguntzaileak, gurasoak, garai bateko txirrindulariak eta zaletuak daude, eta «bere garaian elkartetik pasatutako jende gehiago erakarri nahi dugu elkartera». Zarauztarra Txirrindulari Kirol Elkarteko bazkide izan nahi duenak 669 631325 telefonora dei dezake.\nZarauztarra txirrindularitza eskola zaharrenetakoa da, baina bere sortze data «misterio bat» dela dio Aranak: «Duela urte pare bat uste genuen 50 urte genituela, baina dokumentuak aztertzen hasi gara eta zaharragoa dela konturatu gara. Ondorioz, ikerketa sakona egin nahi dugu nondik gatozen jakiteko. Horrekin guztiarekin, gainera, erakusketa bat egin nahi dugu aurten».�\nTxirrindulari Astea 2009\nTXOMIN PERURENA omenduko dute Zarauztarra Txirrindulari Kirol Elkarteko kideek, Txirrindulari Astearen baitan. «Sari gehien lortu duen euskal txirrindularia delako saritu nahi dugu», azaldu du elkarteko kide Jesus Aranak. Ekitaldia otsailaren 27an izango da, 19:30ean, La Salleko aretoan, eta «euskal txirrindularitzaren historian izan diren txirrindulari eta txirrindularitza munduari lotutako pertsona garrantzitsuenak izango dira bertan». Aurretik, mahai-ingurua egingo da, Txirrindularitzaren bilakaera gai hartuta. Mahaikideak Txomin Perurena bera, Marino Lejarreta, Abraham Olano eta Vicente Iza izango dira; moderatzaile lanetan, berriz, Euskadi Irratiko esatari Arritxu Iribarrek jardungo du.\n«ZARAUTZEK merezi zuen Txirrindularitza Aste bat. Herrian bizikleta asko erabiltzeaz gain, asteburuetan inguruko errepideak txirrindulariz betetzen dira. Azken finean, txirrindularitza maite eta kirol bezala ulertzen duten horiei guztiei zuzenduta antolatu dugu astea», dio Aranak. Astean zehar bi hitzaldi tekniko antolatu zituzten: bata, errendimenduari buruzkoa eta bestea, aerodinamikari eta biomekanikari buruzkoa. Txirrindulari Eguna, aldiz, ez dute astearen barruan sartu, «gehigarri bat erantsi nahi diogulako». Aurten, edonork parte hartu ahal izango duen Txapelketa Ireki bat antolatu nahi dute Txirrindulari Egunerako, baina oraindik ez dute data finkatu: «Zalantza dugu udaberrian ala udazkenean egin».


“COVID-19 eta ondoren zer?” liburuan, pandemiaren ondorioak eta erronkak aztergai | Mondraberri Arrasateko Ataria\nHasiera Albisteak “COVID-19 eta ondoren zer?” liburuan, pandemiaren ondorioak eta erronkak aztergai\nEuskal Herriaren garapenean estrategikoak izango diren esparruetan pandemiak utzitako ondorioak eta etorkizunerako erronkak aztertu dituzte 30 arlotako adituek. Bergarako Telesforo Monzon laborategiak liburu batean jaso ditu ekarpen horiek.\nCOVID-19 eta ondoren zer? izeneko liburua argitaratu berri du Bergarako Telesforo Monzon Euskal Herrigintza Laborategiak; Olaso Dorrea Fundazioaren ideia laborategiak, alegia.\nIratxe Esnaola Olaso Dorreko presidente eta TM eLab-eko koordinatzaileak azaldu du laborategiaren helburu nagusia dela “ekarpen kualifikatuak” egitea Euskal Herriarentzat estrategikoak diren eremuetan, eta, hain zuzen, liburuaren esentzia ere bera izan dela. Ekarpen horiek egiteko Euskal Herriko eta nazioarteko eremu askotariko profesionalak saretu dituztela adierazi du Esnaolak: “Ermu ezberdinetako adituei eskatu genien aztertzeko norberaren esparrutik egoera berri honek zein ondorio dakartzan, Euskal Herriarentzat egoera honetan zer den estrategikoa…”.\nKonfinamendu sasoian jasotako ekarpenekin sortu dute liburua, eta klima, zaintza, euskara, kultura, digitalizazioa, ekonomia, kooperatibismoa, hezkuntza eta halako gaiak jorratu dituzte. “Liburu honek izan nahi du herri honek behar duen eztabaida zabal baterako espazio bat. Eta liburua amaituta ere uste dugu hau hasiera bat besterik ez dela, eta inoiz baino argiago ikusten dugu herri gisako eztabaida inoiz baino beharrezkoagoa dela”.\nAzpimarratzekoa da hasiera batean ez zituztela edukiak “liburu forman” ikusten, presidenteak azaldu duenez: “Gogoetarako espazio birtual bat proposatu genuen konfinamendua hasi eta astebetera, eta gogoeta birtuala osatuz joan ginen, ekarpenak jaso ahala telesforomonzonlab.eus webgunean argitaratzen”. Sare sozialetan ere eskegi zituzten ekarpenak. Eta liburua horren emaitza da: “Bilduma oso oparoa geratu zitzaigun eta izen-abizen esanguratsuak zeuden ekarpenen atzean. Hala, liburua kaleratzea proposatu zigun Elkar argitaletxeak”.\nFokua etorkizunean jarrita\nEtorkizunari begira ere jarri dira liburuan. “Pandemiak ondorio batzuk ekarriko ditu, eta arlo bakoitzeko erronkak zein diren azaleratuko ditu. Horrek erakusten du nahiz eta konfinamendu garaian izan ziren gogoetak izan, oraindik gaurkotasun handiko ekarpenak direla, erronkek jarraitzen dutelako berdinak izaten”. Gehitu du “gakoa” dagoela erronka horiei nola egiten zaien aurre; horiei aurre egiteko hartzen den bidean.\nBi debagoiendar tartean\nLiburuan ekarpena egin dutenen artean daude Zigor Ibarzabal oñatiarra eta Iñigo Iñurrategi bergararra, eta hezkuntzaz eta kooperatibismoaz jardun dute, hurrenez hurren. Ikastolen Elkarteko Hezkuntza arduradunak aztertu du pandemiak nola eragin duen arlo horretan, eta azaleratu dituen arazo eta gabeziak deskribatu ditu. “Nahiko agerian geratu da presentzialitatearekiko daukagun dependentzia. Ikusten da eskola antolaketa, ordutegiak, ikas arloak… kudeaketa ikuspegitik gauzak errazten dituela, baina ez dela hainbeste ikaslearen beharretan zentratutako antolaketa”. Aldiz, uste du irakasleen eta eskola baliabideen antolaketa eraginkorragoa bilatzeko egindakoak direla horiek.\nGehitu du osasun krisiak orain arte hezkuntzak zituen gabeziak “azaleratu” dituela. Halere, aitortu du liburuan “ikuspegi orokor” eta “positibo” batetik egiten duela berba, eta aukera bezala planteatzen dituela gabeziak, zailtasunak eta erronkak.\nIñurrategi, ostera, kooperazioaren “ikuspegi zabala” lantzen saiatu da, elkarlana artikulatzeko euren esperientziatik berba eginda. “Arlo honetan bi plano ezberdin aztertu behar dira. Bata da emaitza: ze emaitza mota ari diren lortzen kooperazio mota ezberdinak arlo bakoitzean, eta bestea da nola ari den funtzionatzen kooperazioa bera”.\nGaineratu du etorkizuneko egoera konplexuetan konbinazio “oso interesgarria” izango dela interkooperazioa; lankidetza, alegia. “Eta ez da bakarrik kooperatiba formula. Lankidetza mota ezberdinak daude, baina guk duguna frogatuta dago. Lana elkarrekin egitea, emaitza konpartitzea eta herrigintza eraikitzea modu horretan”.


Kinesiologia Holistikoa - Ana Conde Endaia\nKinesologia hitza bi erroz osaturik dago.\nKines batetik, mugimendua esan nahi duena eta logia bestetik ikerketa, ikasketa edo hitzarmena dena.\nBeraz, kinesologiak mugimendua du ikasgai.\nKinesologia holistikoaren bidez muskuluan eginiko probekin antzeman dezakegu ea tratatutako pertsonak desorekaren bat edota blokeoren bat duen bere ongizate fisikoan, psikologikoan edota energetikoan eragina duena.\nTeknika honekin berarekin lagundu dezakegu oreka lortzen eta hobeto sentiaraziko gaitu.\nMuskuluek estresaren indikatzaile lana egiten dute baita energia blokeatuena ere. Estres honek, kausa desberdinak izan ditzake:\nFisikoarekin zer ikusia izan dezake eta modu horretan senti dezakegu (lesioak, kirol esfortzuak, tentsioak…)\nFaktore kimikoekin lotua egon daiteke (elikadura, gehigarriak, medikamentuak, mineral edo bitamina falta…)\nMaila mental edo emozionalen aurki dezakegu (esfortzu gogorretan, nekean, kezketan, erreprimitutako sentimenduetan…)\nIngurumenean ere egon daiteke (sustantzia toxikoetan, uretan, airean, klimatologian, elektromagnetiaren alorrean…)\nTest muskular honen bidez, gorputzak berak adieraziko digu non aurkitzen den eragozpena, askotan, lehenik sentitzen dugun lekua edota lehenik tratatzen den lekua ez baita estresaren jatorria. Honela, jatorria fisikoa, emozionala, kimikoa edo energetikoa den kontuan izanez era batera edo bestera tratatuko dugu.\nBaina garrantzitsuena, nire ustetan, proposatzen ditudan teknika guztiekin bezala, prebentzio bezala erabiltzea da. Kinesologiarekin desorekak antzeman ditzakegu sintoma moduan edota gaixotasun moduan adierazi baino lehen.\nHasiera Pertsonarentzako Erabateko Tratamenduak Kinesiologia Holistikoa


METAL HOTSA DABIL KALEAN | Ekonomia | Berria\nMETAL HOTSA DABIL KALEAN\nBizkaiko metalgintzaren itunaren aldeko azken grebak eta manifestazioak jendetsuak izan dira «langileak benetan haserretu direlako», sindikatuen arabera. 2008koa da sektoreko azken ituna, eta hura eragin mugatukoa izan zen. Gehiengo batek egindako azken akordioa 2003koa da. Alorreko 50.000 behargin baino gehiago itun berri bat eskatzen ari dira kalean, azken asteotan.\nMetalgintzako langileen manifestazio bat, Bilbon, hil honetan. LUIS JAUREGIALTZO / FOKU Tamaina handiagoan ikusi\nEuskal negoziazio kolektiboaren orban handiena da metalgintza. Langile gehien aritzen den sektorea izaki, erreferente da industriako beharginen lan baldintzak ezartzeko; baina hori ez da hauspo nahikoa izan itun hori berritzeko, Bizkaian, azken zortzi urteetan. Horregatik, 50.000 langile baino gehiago metalgintzaren desarautzea ordenatu zain daude, nahiz eta askok enpresa ituna duten.\nEta hor dago arazoaren gakoetako bat: batzuk loturik daude 2008ko eragin mugatuko itunera; CCOO eta UGT sindikatuek FVEM patronalarekin egin zuten hura. Gutxi batzuk 2001eko eragin orokorrekoaren barruan daude; sindikatu abertzaleek egin zuten hura. Bata zein bestea baitaude ultraaktibitate mugagabean, epaitegiek horrela argitu ondoren —lan erreformaren urtebeteko ultraaktibitatearen gainetik daude hitzarmenok, baina orduko soldata mailarekin—; beste talde batek enpresa itunak ditu, eta beste batek, azpikontratatutako enpresen lan baldintzak. Kaos bat da.\nEta labirinto horren irteeraren bila dabiltza ELA, LAB, CCOO eta UGT, plataforma negoziatzaile bateratua eratu ondoren. Ohiz kanpoko batasun horretan daukate oinarria maiatzean eta ekainean egindako grebek —azkenak, joan den astean—. «Hau guztia ordenatu egin behar da», dio LABeko alorreko arduradun Eulate Zilozinaurrekotxeak. «Bada jendea 2003tik soldata igoerarik izan ez duena. Beste batzuek izan dute, enpresa ituna egin gabe ere. Enpresariaren nahiaren arabera ari dira sarri 2011ko edota 2003ko soldata mailak igotzen. Metaleko langileak pribilegiatuak direla? Mila euroko soldatak jasotzen dituztenak badira, eta hortik behera ere bai».\nMetalgintza euskal negoziazio kolektiboaren arima izan da urte askoan, alorrak biltzen duen langile kopuru handia dela eta; LABek badaki horrek pisu handia duela negoziatzean. «Zenbat denbora daramagu itunik gabe? Oso esanguratsua da hori, ongi islatzen baitu zenbateko trabak jartzen ari diren hitzarmen hau egin ez dadin».\nFVEMren deiaren zain\nEta orain zer? FVEM hitzordua jartzekoa da negoziazio mahaiak bilera egin dezan, baina gaur arte ez die egunik helarazi sindikatuei. Azken grebek eta manifestazioek arrasto handia utzi dute. «2018ko otsailean hasi ginen negoziatzen», azaldu du Zilozinaurrekotxeak; «patronalak zioen sindikatu gehiegi ginela eta plataforma bakarra nahi zuela. Hori bera egin dugu, oinarrizko eduki batzuk adostuta. Baina berdin zaie. Ez dute borondaterik. Orain arazoa da grebak daudela».\nIzan ere, sindikatuek ez dute baztertu greba deialdi gehiago egitea, lanuzteek lortu duten «erantzun izugarria» ikusita. «Patronala konturatu da arazo larri bat duela, eta horregatik erabaki du piketeak erabiltzea», dio LABeko kideak. «Giroa berotuz joan da, eta agindu zehatzak eman dizkiete polizia-piketeei. Eta, hala ere, ekainaren 21eko manifestazioa, Bilbon, inoizko handiena izan da metalgintzan. Patronalak beste argazki bat bilatu du, martxa hori desitxuratzeko, eta, zoritxarrez, lortu du hein batean».\nEkainaren 20ko eta 21eko mobilizazioetan atxilotuak, zaurituak eta identifikatuak egon ziren. «Langile batzuk auzipetu egin dituzte», gogoratu du Zilozinaurrekotxeak. «Hori da patronalak nahi duen argazkia».\nEragin mugatuaren beldur\nELAko alorreko arduradun Mikel Etxebarriarentzat, «errealitate oso desberdinak» daude metalgintzan, azpikontratazio handia dagoelako, hasteko. «Edonola ere, grebak erakutsi duena da langileak benetan haserretu direla». ELAk badu kezka bat: CCOOk eta UGTk eragin mugatuko itun bat egingo ote duten, eta hori gerta ez dadin konpromisoa eskatu die haiei eta patronalari, «baina ez dute konpromisoa hartu nahi izan». 2008an eragin mugatuko ituna egin zuten hiru eragile horiek, eta orain ere ez dute ordezkaritzaren gehiengorik metalgintzan eragin orokorreko akordio bat egiteko. ELAk eta LABek badute; sektoreko lehen eta hirugarren indarrak dira.\nDena den, plataforma bateratua eratu dute sindikatuek oinarrizko eskaera batzuk babesteko. «Oinarrizko eskaera horiek ere ez ditu nahi FVEMk, eta horregatik hustu dira lantokiak eta bete dira kaleak». Eta ekinaldi horrek segida izango duela uste du Etxebarriak. Egunotan sindikatuek bilerak egingo dituzte, eta laster jakinaraz ditzakete mobilizazio gehiago, «greba deialdiak baztertu gabe, noski».\nFinean, aberastasuna banatu dadila eskatzen ari dira sindikatuak, ELAko kideak dioenez, «2017ko eta 2018ko datu ekonomikoak ematen dituztenean oso onak direla esaten dutelako, eta 2019ko aurreikuspenak ere onak direla esan baitute». Egoera horrek eragin du haserrea langileen artean, sindikalistaren arabera: «Enpresak ondo daudela ikustea eta aldi berean lan ituna berritu nahi ez izatea urte mordoaren ondoren».\nEnpresa itunak dituzten langileak kalera atera ote dira egunotan sektoreko bat eskatzeko? ELAko kideak dio baietz, behargin askok egin dutela bat mobilizazioekin. «Beti dago elkartasuna, noski, baina, gainera, nahiz eta enpresa itun bat eduki, egiten ari garen hainbat aldarrikapenek eragina dute haiengan ere; adibidez, subrogazioa».\nEnpresa itunak dituztenak\nSindikatuen eskaeren artean zentraltasuna hartu du azpikontratuekin aritzen direnek kontratuz aldatzeko eskubidearen aldarrikapenak. Gero eta azpikontratazio gehiago dago enpresetan, eta subrogazioak beste errealitate bat ekarriko luke langile askorentzat, beste lan baldintza batzuk. «Enpresa itun batek ezin du jaso subrogaziorako eskubidea; sektorekoak, bai».\nDatozen egunetan ikusiko da modurik ote dagoen aldeek akordio bat egin dezaten, baina erraza da aurreikustea uda beroa datorrela metalgintzan. CCOOko arloko arduradun Iker Gonzalok argi dio mobilizazioak ez direla amaituko berehala. «Plataforma bateratua ez zegoela, grebak daudela orain... aitzakiak dira», dio FVEMri erreparatuz; «uste zuten grebak ez zirela izango handiak, eta azkena, ekainaren 21ekoa, izugarria izan da».\nErtzaintzarekin izandako istiluen inguruan ere aho bilorik gabe hitz egin du Gonzalok: «Bi kontainer sutan azaldu ziren argazkian, baina azken egunean probokazio bakarra Ertzaintzarena izan zen, goizetik piketeei oldartzen, 60 urtetik gorako langileei bultzadak emanez, eta horrekin nahikoa ez, eta arratsaldeko martxa hasi orduko beltzak pilota jaurtitzeko eskopetekin jarri ziren aurrez aurre. 11.000 laguneko manifestazioa, eta istiluak bilatu nahian ibili ziren, baita martxa bera bitan zatituta ere une jakin batean. Zaurituak egon ziren, baita kazetari bat ere».\nEz da testuinguru hoberena akordiorako, baina Gonzalok dio patronala ez bada esertzen aurrera egingo dutela mobilizazioek. Haien deialdiaren zain dauden bitartean, CCOOko kideak dio «jarrera harroputza» duela FVEMk, eta sindikatuak ez daudela oporretan. «Hor dugu uztaila, eta gero iraila etorriko da; eta tentsioari eutsiko diogu».\n«Eragin orokorreko itun bat egin nahi dugu, hobeto lehiatzeko»


"Unibertsitateak ez du lehia berriari aurre egiteko merezi duen babesa" | País Vasco | EL PAÍS\nEntrevista:LUDGER MEES | EHUko Euskara errektoreordea | GAIAK\n"Unibertsitateak ez du lehia berriari aurre egiteko merezi duen babesa"\n24 abr 2004-22:00 UTC\nHistorialari, irakasle eta EHUn egin diren azken hauteskundeen ondoren, euskara errektoreordea. Ludger Mees (Essen, Alemania, 1958) buru belarri dabil egunotan aurreko zuzendaritza taldeari testigua hartu eta gainera datorkion lanari neurria hartzen. Europako gainontzeko unibertsitateekin bat egiteko prozesuan "lehen bultzada ematea" egokituko zaio errektore talde berriari. Horretarako, ordea, EHUk ez du "merezi duen babes ekonomikoa, Jaurlaritzaren aldetik bereziki".\nGaldera. Zer aldatuko da Unibertsitatean zuzendaritza berriarekin?\nErantzuna. Zaila da esatea. Bi erronka nagusi dauzkagu. Batetik, eta ez da bakarrik hauteskundeetan esaten den gauza, gure unibertsitateak ez dauka merezi duen babes ekonomikoa, Jaurlaritzaren aldetik batez ere. Horren ondorioak mahai gainean daude arlo askotan. Kontuan hartzen badugu etorkizunari begira unibertsitateen arteko lehia gero eta gogorragoa izango dela, eta garaile aterako direnak kalitatea eskaintzen dutenak izango direla, hori bermatzeko babes ekonomikoa ezinbestekoa da.\n"Sektore guztiak aintzat hartuko ditugu, baina ez dugu beste zerrendetatik inor fitxatuko"\n"Iritsi da momentua euskara bigarren hizkuntzatzat hartzeko, eta ez hizkuntza gutxitu bezala"\nG. Atal horretan nola dago EHU Europako gainontzeko unibertsitateen aldean?\nE. Ez naiz hasiko estatistikak konparatzen, baina begibistan dago gurea oso behean dagoela Europako unibertsitate askoren aldean. Bestetik, prozesu garrantzitsu bat martxan denean sartu da zuzendaritza berria, Europarekin bat egitea, alegia. Horren helburu nagusia da hemengo ikasketek Europako beste edozein herrialdetan balio izan dezatela, ikasleek libreki aukera dezatela zer eta non ikasi nahi duten, jakinda gero edozein estatutan balioko diola. Horrek batze prozesua eskatzen du, batez ere titulazioei dagokienez. Zuzendaritza berriari egokituko zaio lehen bultzada ematea, unibertsitatea Europan kokatzea.\nG. Zein da unibertsitate honen gabeziarik larriena?\nE. Hizkuntza, ingelesa beharrezkoa baita nazioartean edozein ikerketa edo azterketa egiteko. Huts handia daukagu oraindik arlo horretan.\nG. Unibertsitate Lege berria lagungarri izango da zuen helburuak lortzeko?\nE. Ez daukagu oraindik erabateko iritzia finkatua. Legeekin gertatzen da aplikatu eta ondorioak ikustean jakiten dela onak ala txarrak diren. Testuan gauza onak badira, baina gehiago aztertu beharko dugu zeozer aldatzea komeni den jakiteko.\nG. Nolako elkarlana izango duzue gainerako errektore hautagaiekin?\nE. Hasieratik esan genuen gure printzipioa zela talde itxia aurkeztea eta ez zitzaigula zuzena iruditzen beste batzuk egiten dutena, alegia, talde erdia aurkeztu esanez gero kontsentsua lortuz gainerako postuak beteko direla. Guk proiektua eta aurrera eraman behar zuten pertsonak aukertu genituuen, etikoki ere beharrezkoa iruditzen zitzaigun. Libre gelditu diren hiruzpalau postuak momentu honetan ari gara negoziatzenn. Hortik aurrera esan genuen Unibertsitatea anitza dela eta ahaleginak egingo ditugula sentsibilitate guztiak gurekin mahaian eseri eta unibertsitate politikak egiteko. Baina beste zerrendetako fitxaketarik ez dugu egingo.\nG. Zein da Bigarren Euskara Planaren inguruko zure balorazioa? Izango al da azkenean hirugarren egitasmorik?\nE. Balantzea oso positiboa da eta ez dut arazorik goraipatzeko orain arteko errektoreordearen lana. Bestetik, oraindik ez dugu erabat erabaki plan berririk izango ote den. Egitasmoak gestioa erraztuko luke, baina aldi berean pentsatzen dugu euskararen normalizazio prozesuak beste aurrerapausoak eman dituela eta iritsi dela momentua esateko: plangintza berezia egin beharrean, tratatu dezagun euskararen kontua ez gutxiengo hizkuntza bezala, bigarren hizkuntza bezala baizik.\nG. Gizartean baino Unibertsitatean euskara normalizatuagoa dagoela esan nahi du horrek?\nE. Unibertsitateak ikaragarrizko lana egin badu, euskara arloan izan da batik bat. Badira halere arazoak, baina egia da parekatu ditugula euskarak gizartean duen estatusa eta Unibertsitatean duena. Hemen aurrerapuso nabarmenagoak egin dira. Orain beste urrats bat eman behar dugu, egoera berriaren aurrean gaudelako.\nG. Jose Antonio Agirreren biografia idazten zabiltza. Bestetik EAJk kritikatu zaitu Pendulo Patriotico liburuan egin dituzun gogoetengatik, jeltzaleei kontsentsua alboratu izana leporatuz. Zergatik salaketa hori?\nE. Agirreren garaiko politika eta EAJren Lizarraren aurreko eta ondorengo politikak konparatu ditut eta ondorioa zera da: Lizarran eginikoa EAJren historiaren akats handienetarikoa dela. Bestetik, esan nahi dut Ibarretxeren proposamena zilegia dela, eskubidea du mahai gainean jartzeko baina politikari bati eskatu behar zaio plangintza bat plazaratzen duenean, aldi berean nola ahalbideratu nahi duen azaldu behar duela, nola hori errealitate bihurtu, nola lortu gehiengo politikoa, eta azken honetan EAJko agintariek huts egin dute, bistan baitago formulatuta dagoen moduan sozialistekin nekez lortuko dutela akordioa.\nG. Agirreren politikarekin ba al da parekotasunik?\nE. Agirrek politika gradualista egin zuen. Amore ematen jakin zuen, behintzat partzialiki, atzera egin, gehiengo demokratikoaren mesedetan. Ez dut heroia bezala azalduko, politikari handia bezala baizik, bere akatsekin eta ekatsetik ikasten jakin zuena. Politika maximalistarekin helburua lortzen ez zuela ikusten zuenean, gai izan zen atzerapausoak eman eta akordio partzialetan oinarritu bere asmoak betetzeko.


Aginagak "ateak zabalik", igandean Gipuzkoako Eskola Txikien topagune izateko - Aginaga - Noaua.eus\nAginagak "ateak zabalik", igandean Gipuzkoako Eskola Txikien topagune izateko\nNoaua Aldizkaria 2019-06-07 11:26\nUrtebeteko auzolan erraldoiaren ostean, egun handiaren atarian da Aginaga. Gipuzkoako Eskola Txikien topagunean bilakatuko da igandean, bertan antolatu duten jaiarekin.\n“Ongi etorri, ateak parez pare irekiak baitaude eskola txikian” abestuz luzatu ziguten haurrek gonbita ekainaren 9an Aginagan ospatuko duten Gipuzkoako Eskola Txikien jaialdira, joan den astean egin zuten aurkezpen agerraldian. “Ateak zabalik” dituela ospatuko dute igandeko 32. edizioa. “Beste eskola txikietako ikasleak gonbidatu nahi ditugu. Ederki pasako dugu!”, adierazi zuten Anje Larburu eta Iraide Errasti eskolako haurrek.\nIldo beretik mintzatu zen San Praixku Guraso Elkartea ere. “Eskola txikien proiektuan sinesten duen jende guztiari etortzeko gonbita luzatzen diegu”, zioen Amaia Bereziartuak. Mimo bereziz prestaturiko egitaraua aurkeztu zuen, laguntza eskaini eta eman duten norbanako, erakunde eta enpresak edota lanean arituko diren bolondres guztiak eskertzearekin batera. “Aginagako herri txiki batentzat sekulako erronka da tamaina honetako festari aurre egitea. Auzolan erraldoia izan da”, nabarmentzen zuen Bereziartuak. Aginagan duten eskolarekiko harrotasuna agertu zuen. Ezinbestekotzat jo zuen eskola bizirik eustea, “lotarako herri bihurtu ez dadin”. Herri barruko harremanak landu eta seme-alabak etxetik gertu hezteko ere beharrezkotzat jotzen zuen eskola.\nHezkuntza eskubidearen bermea\nHilaren 9an Aginagan batuko diren Gipuzkoako 26 eskola txikietako kideek balorean jarriko dute Mikel Goñi irakasleen koordinatzailearen esanetan, egungo egoerara osasuntsu heltzea ahalbidetu dieten hiru faktoreak: ikasgeletako adin aniztasuna, txikitasuna eta ingurua, landa eremua. “Hezkuntzarako eskubidearen berme bezala ikusten dugu gure burua”, zioen Goñik aurreko astean Aginagan egin zuten jaialdiaren aurkezpenean. Berme hori kalitatezkoa izateko duten ardura nabarmendu zuen, eta horretarako “elkarlana ikusten dugu apustu estrategiko moduan”. Hezkuntza komunitateko kideen, administrazioaren eta herriaren artekoa.\nIgandeko jaialdiaren aldarria goraipatuz, herri eta eskola txiki bat “ez dago bata ulertzerik bestea gabe” zioen Xabier Arregi Usurbilgo alkateak. Horregatik eskola txikien aldeko apustua indartzea eskatu zion administrazioari, eskolok bertan behera uzteko tentaziorik duenak, “eskolei ez ezik herri txikiei kalte egiten zaiela” ohartaraziz.\nAginagako eskolaren komunitateak urtean zehar egin ohi duten lanak “Aginaga biziaren alde, gure umeen heziketa orekatu eta inklusiboaren alde” eta zehazki, azken urtean urtebete honetan eginiko lan ederra goraipatu eta eskertu zuen; “Aginaga osoa inplikatu da”. Auzolan hau aukera ezinhobea iruditzen zaio alkateari “herria kohesionatzeko ere”. Iganderako gonbita luzatu zuen. “Zatozte Aginagara, esku zabalik hartuko zaituztegu”.\nIgandeko jaialdiko protagonistak eskola txikietako haurrak izango dira, “auzo eta herriei bizia ematen dielako”, Aginagako ikastetxeko zuzendari Leire Salaberriaren esanetan. Igandeko jaialdiaren helburua nabarmendu zuen aurkezpenean. “Eskola txikien garrantzia aldarrikatzea da eta nola ez herri eta auzo txikiengan duen eragina azpimarratzea. Haurrak, aniztasunean, euskaraz, familia giroan eta naturarekin harremanetan hezten dira. Teknologia berrietan eguneratuak gaude eta kalitatezko heziketa eskaintzen dugu”. Herri eta auzoekin lotuak, txikiak, atseginak, erosoak… “Guztion eskola eta denontzat irekia dagoena”, aldarrikatuko dute igandean Aginagan.


Abarketak urratuta zapatarik ez... — dantzan.eus\nHemen zaude: Hasiera › Albisteak › Abarketak urratuta zapatarik ez...\nAbarketak urratuta zapatarik ez...\nEspartinak, apretak, alpargatak, abarketak... Euskal dantzari gehienen oinarrizko oinetakoak dira. Garai batean oinetako zabalduena izan zen, eta abarketagileen tailerrak Euskal Herri osoan zabalduta zeuden. Famatuak ziren Maulekoak, eta gaur egun ere Zuberoatik mundu osora saltzen dituzte diseinu bereziko espartinak. Gipuzkoan, abarketagile bakarra geratu da aspaldiko urteetan. Azkoitian dago, Juin du izena, eta Iruretagoiena familiak eusten dio lanbide zaharrari.\nAzkoitian bertan berrogeita hamar abarketa tailer izatera iritsi ziren. Gaur egun geratzen den bakarra da Juin. Ez Azkoitian, ez Gipuzkoa osoan ere ez da besterik. Beste herrietan ere urrituta daude erabat, Bizkaian bi tailer geratzen dira eta garai bateko abarketagileen hiriburu izan zen Maulen ere gutxi dira lanbide horretan segitzen dutenak, eta horiek batez ere diseinu abarketak eginez egin dute aurrera.\nJulian Iruretagoiena mutil koskorra zela Epelde-Larrinaga alpargaterian hasi zen lanean, eta orduan bezala egiten ditu gaur ere abarketak. Espartzuaren ordez Jutea erabiltzen da gaur egun, eta soka horrekin zola osatu eta zola horri goma itsasten zaio azpialdean. Oihalezko gorputza josi, eta abarketa egina dago.\nTarteka modan jartzen dira eta pasarela famatuetan agertzen dira, baina asko dira udako oinetako fresko moduan erabiltzen dutenak. Eta milaka eta milaka, dantzarako erabiltzen dituztenak. Abarketagileak urritu ahala kanpotik ekartzen hasi dira dendak, eta horrela, Errioxa eta baita Txinako espartinak saltzen dira gaur egun denda askotan.\nUdarako oinetako arin eta freskoak dira apretak, eta kostaldera eta eguraldi epela hasten denean saltzen dituzte gehien bat Iruretagoienatarrek. Eta horrekin batera, dantzari taldeak eta euskal festen inguruko ospakizunak dira abarketen erosle asko. Kanta zaharrak dioen moduan:


Erresistentzia-probak Espainiako zentral nuklearretan | Consumer\nErresistentzia-probak Espainiako zentral nuklearretan\nInstalazio nuklearrek proba batzuk egin beharko dituzte 2011n, Fukushimako istripuetan segurtasuna hobetzeko\nEgilea: Argitaratze-dataren alex\nFukushimako istripuaren ondoren, Europako agintariek erabaki zuten EBko instalazio nuklear guztiak erresistentzia-probak egitera behartzea. Arduradunek beren jatorrizko diseinuan ezarritakoez gain, beste hobekuntza batzuk ere egin beharko dituzte, nukleoan kalteak eta ihes erradioaktiboak eragin ditzaketen muturreko egoerei aurre egiteko. Behin betiko txostenak abenduaren 31 baino lehen egon beharko du. Espainiako zentralen enpresa titularrek uste dute probak gaindituko dituztela, eta instalazio berri baterako kokalekuak bila ditzakete.\nZer dira erresistentzia-probak?\nErresistentzia-probek edo “stress test”-ek zentral nuklearren segurtasun-tarteak berrebaluatuko dituzte. Fukushimako zentral japoniarraren istripuaren ondoren sortu zen ekimena Europako Kontseilutik. Arduradunek Europako instalazio guztiak irizpide berekin pasatzera behartuko dituzte.\nEspainian, CSNk titularren txostenak jasoko ditu eta probak gainditzen dituen ala ez erabakiko du. Eta ez dira bakarrak izango: Japoniako Gobernuak uztailean iragarri zuen bere herrialdeko erreaktoreek Europakoen proba berberak egin beharko dituztela. Segurtasun Nuklearreko Batzordea ere erakunde “independentea” izango da testen arduraduna.\nErresistentzia-probek zentral nuklearren segurtasun-tarteak berrebaluatuko dituzteCSNren arabera, proba horiek ez dute esan nahi zentral nuklearrek segurtasunik gabe funtzionatzen dutenik. Aurreikus zitezkeen istripuak, hala nola lurrikarak, uholdeak, urakanak edo leherketak, “erreaktorearen nukleoari kalterik ez egiteko eta material erradioaktiboaren askatze nabarmenik ez gertatzeko” diseinatu zen. CSNk berak aldizka berrikusten du segurtasun-sistemen funtzionamendua.\nHala ere, muturreko egoera probaezinetan, kalteak eragin litezke nukleoan eta ihes erradioaktiboetan. Erresistentzia-probek mota horretako istripu larriak nabarmenduko dituzte, horien aurreko kudeaketa-gidak hobetzeko.\nNola egingo dira erresistentzia-probak?\nErresistentzia-probek, funtsean, hiru alderdi dituzte:\nIstripu larriak eragin ditzaketen jatorri naturaleko kanpoko gertaerak, hala nola lurrikarak edo uholdeak.\nInstalazioaren bizi-funtzioak galtzea dakarten egoerak (elikadura elektrikoa eta bero-hustubidea).\nKudeaketa eta arintze neurriak istripu larrian.\nHondamendi-mota horietan jarduteko eta ahal den neurrian kalte eta ihes erradioaktiboak saihesteko zentralek zer baliabide dituzten aztertuko da. Beste instalazio nuklear batzuen erresistentzia ere egiaztatuko da, hala nola zentraletako hondakinen aldi baterako banakako biltegiak eta Epaitegiko (Salamanca) erregai-fabrika.\nProzedura 2011ko gainerako hilabeteetan egin behar da. Zentral nuklearrak kudeatzen dituzten enpresek behar den dokumentazio guztia bidaliko diote CSNri. Aztertu ondoren, erakunde horrek Europako Batzordeari (EE) bidaliko dio hasierako txostena irailaren 15ean.\nEnpresek urriaren 31 arteko epea dute proben emaitza osoak eta dagozkien euskarri-agiriak CSNra bidaltzeko. Bestalde, erakunde arautzaileak behin betiko txostena bidali behar dio Europako Batzordeari abenduaren 31 baino lehen. Emaitzak jendaurrean jarriko dira eta CSNren web orrian kontsultatu ahal izango dira.\nEta zentralen batek probak gainditzen ez baditu?\nProbak egitean, zentralek hobetzeko neurriak proposa ditzakete. Proposamenik ez badago, CSNk eska ditzake, eta horiek sartzeko epeak ezarriko dira. Instalazio horietako baten titularrak ez ezartzea erabakitzen badu, ezin izango du lanean jarraitu.\nForo Nuklearreko arduradunek, sektore horretako patronala Espainian biltzen duen erakundeak, ziurtatu dute Espainiako zentral nuklearrek “Europako estres-testak gaindituko dituztela ziur asko”, eta ez dute ikusten “zentzugabea” denik Espainian instalazio berri bat eraikitzeko kokalekuak bilatzen hastea.\nerresistentzia-probak fukushima-eu zentral nuklearrak


Gure Irratia | "Apoarmatu istilzalea beldurtia da, ez da errexki ikusten"\nBarnean sortutakoa, laster kanpokoei erakutsiko diete ETXEAko egoilierrek\nMong egoiliarren obra, paperetik murrura ekarri dute egonaldi astean / GURE IRRATIA\nBi urteko proiektu lodia eramaiten ari da Kiribil konpainia Angelun. Pertsona eskizofreniko edota autistekin, arte mota desberdinak garatzen dituzte. Bi aldiz, aste bateko egonaldia egin dute bertan. Egoilierrekin erakusketa koletibo bat sortu dute, azarotik aitzina Senperen hasita herriz-herri ikusgai izango dena, 2022ko udazkenean Angelun bururatzeko.\nArantxa Idieder joan da aste bukaeran, ETXEA egoitzara. Kiribil konpainiako Amaia Hennebuttekin egon da, Ibai Ospital eri laguntzailearekin eta Eñaut egoilierrarekin.


Joseba B. Lenoirrek gitarra basatiekin jositako bi kantu berri argitaratu ditu - Nontzeberri\nHasiera/MUSIKA/Joseba B. Lenoirrek gitarra basatiekin jositako bi kantu berri argitaratu ditu\nJoseba B. Lenoirrek gitarra basatiekin jositako bi kantu berri argitaratu ditu\nJoseba B. Lenoir musikari beratarrak bi kantu berri argitaratu ditu bere bandcamp gunean: Haiek izorra nahi haute eta Kantu odolustuen bluesa. Lehenengoa Spencer P Jones musikari australiarraren kantu baten moldaketa da.\nEgilearen aburuz, bolumen ozenean entzuteko egin dira bi kantuok. Izan ere, gitarra oldarkorretan oinarritutako kantuak dira, batez ere bigarrena, Kantu odolustuen bluesa.\nSingle digital hau gauzatzeko Lenoir ondoko musikariekin aritu da: Haiek izorra nahi haute doinuan, Ilargi Agirre (bateria), Nagore Etxabe (bateria), Mikel Larratx (hitzen moldaketa) eta Miren Narbaiza MICE (koruak); Kantu odolustuen bluesa abestian, berriz, Mikel Santxez Etxegiak parte hartu du, bateria jotzen.\nLenoirrek, bestalde, guzti hau egin du: ahotsa, gitarrak, teklatuak, baxua eta Gakobeltz estudioko grabazioa.\nAzkenik, Niko Bleach-ek azala egin du, eta Iñigo Irazoki Atala estudioan burututako nahasketaz eta masterraz arduratu da.\n“Jeannette, l’enfance de Jeanne d’Arc” filma pantailaratuko du gaur Kresala zineklubak\nBilboko Zinemaldi Fantastikoa inoiz baino beteago dator\nDoctor Deseok “Maketoen Iraultza” euskara hutsezko disko-bilduma kaleratu du\n“TOPA-K”, elektronika eta trikitixa eskutik datozen DJ Makala eta Korrontziren proiektua


Ikasleen praktikaldiak euskaraz izatea bermatzeko 'Hezi eta lan' proiektua garatu da - Galtzaundi Euskara Taldea\nHezi eta lan, Albisteak, Hezkuntza, Lan mundua\nIkasleen praktikaldiak euskaraz izatea bermatzeko ‘Hezi eta lan’ proiektua garatu da\nGaltzaundi Euskara Taldeak, Eusko Jaurlaritzaren babesarekin, Tolosaldeko Lanbide Heziketako ikasleek eskualdeko enpresetan beren praktikaldia euskaraz egin ahal izatea bermatzeko proiektua jarri dute martxan ikasturte honetan. Eskualdeko Lanbide Heziketa zentroen aholkuak jarraituz, zazpi enpresa aukeratu dira proiektu pilotorako eta bertan, praktikaldietara joaten diren ikasleek praktikak euskaraz egin ahal izatea bermatzeko beharrezkoak diren pausoak eman dituzte Galtzaundiko teknikarien laguntzarekin. Proiektuan enpresak hauek hartu dute parte: Refractarios Kelsen S.A., Gureak enpresa taldea, Sutargi S.A.L enplegurako zentro berezia, Tarte Koop. Elk., Otsabio S.A., Feralco Iberia eta Iratze lorezaintzak.\nProiektuaren inguruko xehetasunak aurkezpen bideo honetan daude ikusgai:\nTolosaldeko hitzolarien hiztegia ikusgai\nCastillo Suarez idazlea etorriko da irakurle taldeko hurrengo saiora


Küküleroak - Auñamendi Eusko Entziklopedia\nZuberoako Maskaradako pertsonaiak dira, Maskarada Gorriko azkenengo kideak, baina ez Aintzindarien taldekoak.\nMaskaradaren taldean Marexalen atzetik doaz. Hala ere, beste kokapenak ikusi egin dira. Sallaberryk eta baita Chahok diotenez, Kukulleroek Zamaltzainaren taldeko partaideak ziren, eta haren atzetik zetozten; Caubisens, ordea, Gathuzainaren atzetik kokatzen ditu.\nZenbaki bikoitian agertzen zaizkigu, gehienetan lau edo sei, eta bikoteka dantzatzen dute; dantzari gazteak izaten ohi dira, paper hau Maskaradetan parte hartzeko aukera ematen dietelarik. Zenbaki bikoitian izatearen araua errespetatuz, Sallaberryk hamar edo hamabi zirela esaten digu, eta Caubisensen iritziz, zortzi.\nHonela doaz jantzita: txapela gorria, urrezko galoiez apainduta; jaka gorria bularralde zuriarekin, urrezko zintekin apainduta; praka zuriak, eta galtzerdi eta zapatilla zuriak ere. Eskuan makil txikia daramate, hau ere zintez apainduta.\nHerellek 1914. urtean oso jantzi antzekoa deskribatzen du; ezberdintasun bezala aipatu daitezke batzuetan txapela zuria zeramatela eta bularraldea batzuetan urdina omen zela.\nBade-k dio, 1840. urtean, bere garaian Kukulleroek egurrezko ezpatak zeramatzatela eta batzutan kaskabiloez betetako kartoizko kasko konikoa ere janzten zituela, eta Chahorentzat, 1855. urtean, Zamaltzainaren jantzi berdina zeramaten eta honen antzera buruko bat zintekin.\nKukulleroen esanahia edo funtzioari buruz, iritzi ezberdinak agertzen dira: batzuentzat Infanteria soldaduak lirateke, beste batzuentzat Zamaltzainaren zaindariak edota Jaunarenak; besteren iritziz gaztetasuna irudikatzen dute.\nPertsonaia hauek daramaten jantzia Serviez Jeneralak 1910. urtean deskribatutakoa da, jai berezietan euskal gazteek erabiltzen zutena zela esanez.\nBarrikadetan bakarrik dantzatzen dute: ibilera egiten den bitartean lerro batetan doazenak beste lerroko bere bikotearekin aldatzen dira, aurrera doazen bitartean. Batzuetan, dantzariak nahiko abilak badira, barrikadaren aurrean ere dantzatzen dute, Maskarada Beltzeko kideei sarrera eman baino lehenago.\nArratsaldeko saioan, behin dantzari guztiak plazan sartu, Kukulleroek ez dute beste eginkizunik.\nHerellek aipatzen du Kukulleroen dantza, baina Barrikadetan egiten dena da, lerroz aldatuz.\nFr. Michelen, 1857. urtean kexu da orduko Kukulleroak ez direla aintzinakoek bezain dantzari onak, gazteegiak direlako eta ondo dantzatzen ez dakitelako. Horrek esan nahiko luke XIX. mendeko lehenengo zatian Kukulleroek dantzari onak zirela, eta, beharbada, beste eginkizin garrantzitsuagoa zeukatela.


Lobbyak jaun eta jabe Euskal Herrian (baita Gipuzkoan ere) • ZUZEU\nLobbyak jaun eta jabe Euskal Herrian (baita Gipuzkoan ere)\nGipuzkoako talde ekologista guztiak bat etorri dira: GFA-k lehengo lepotik burua.\n“Ez du balio gizarte eragileen aldeko diskurtsoak egiteak, aurrean daudenean aintzat hartzen ez badira. Horrela sentitu gara, eta horrela adierazten dugu” salatu dute.\nKontserbazioari eta bioaniztasunari lotutako gaietan, legegintzaldi honetan Gipuzkoako Foru Aldundiarekin izandako harremanaren balantzea egin dute herrialde horretako talde ekologistek.\nAldeak alde, Nafarroan bizi dugun egoerarekin antzekotasun handiak aurkitu ditu salaketak.\nHan eta hemen, egurraren, ehizaren eta beste lobby batzuen interesen arabera jarduten dute alderdi politikoek. Guztiek, orain arte, bioaniztasuna eta kontserbazioa bazterrera utzita.\nTalde ekologistek salatu dute, euren ustez, Gipuzkoako Foru Aldundiko Mendietako eta Natura Inguruneko Zuzendaritzak, bereziki bi lobby-ren interesei makurtzen zaizkiela, batetik, egurraren negozioari lotutako baso-jabeen elkarteari (GEBE) eta bestetik ehiza-federazioari.\nBi presio-taldeok baldintzatu ei dituzte sail horren norabidea, aurrekontua eta politika publikoak, guztiona den eta lehentasunez babestu beharko litzatekeen ondare naturala eta baliabide ekonomiko publikoak, gutxi batzuen interes pribatuen menpe jarriz.\nBaso Kontseilua sortu da baso zaleen elkartearen (GEBE), EHNE eta ENBA, eta egurraren eraldaketa enpresen ordezkariekin. Natur taldeak ere partaide izan arren, azken bileran kanporatuak izan ziren. Saileko teknikariek, eta Mendi Ingeniaritza Eskolaren izenean aurkeztu diren agiriek, arlo honetan egiten den kudeaketa justifikatzen dute, baso-ustiaketa intentsiboaren ardatza den pinuaren gainbehera, eta horri lotutako negozioa, defendatuz eta diru publikoa orain arte bezala banatzearen alde eginez. Izan ere, euren negozio pribatuak bide honetatik baino ez baitira errentagarriak.\nMendian irekitako ehunka kilometro pista, matarrasek eragiten duten higadura, edota espezie arrotzen monokultiboen landaketak ez du zerikusirik naturaren kontserbazioarekin edo bioaniztasuna hobetzearekin, baina ingurumena kaltetzen duten interes pribatuok, diru publikoz lagunduta daude, naturaren kontserbaziorako diru-laguntzen bitartez.\nEhiztariek ere, lotura zuzena izan omen dute beti sail honetako arduradunekin. Ehiza-federazioari eta baso-jabeen elkarteari milioika euro eman ei zaizkie, diru publikoa jarduera pribatuetarako desbideratuz diru-laguntza nominatiboen bidez. Ehizaren inguruko kudeaketa ere, kontserbaziorako aurrekontuetatik egin ohi da.\nLaburbilduz, Mendietako Zuzendaritzako parte-hartze publikoaren eredua honakoa litzateke:\ninteres korporatibistak dituzten gutxi batzuek erabakitzen dute gipuzkoarren dirua nola kudeatu.\n“Agintaldi honetan ez genuen miraririk espero, baina posible zen, eta uste dugu zilegi dela aldaketarako oinarriak ezartzea”… Ekologisten ahalegin honek emaitza onik izan du hala ere: Gipuzkoako natur kontserbazioaren eta ekologismoaren ahotsa bateratzea.\n“Gipuzkoako Foru Aldundian, ondare naturalaren defentsan, zaintzan eta kontserbazioan aritu beharko luketenak naturaren ustiapena kudeatzen ari dira, orain arte bezala. Lehen sektorearen eta gizartearen onerako balitz, tira, baina horretarako ere ez du balio, lehen sektoreak bizi duen gainbehera ikusita.\nBaina, eredu honek badu alternatibarik. Natur eremuen zaintzatik bestelako inbertsioak eta lanpostuak eragin daitezke. Ingurumen enpresetan, I+G+i-ak, turismo jasangarrian aukera berriak, natur behatokiak, azterketak, birdwaching taxuzko ekimenak, natur eremuekiko tailerrak (zeinak nekazaritza-eredu berriekin uztartu daitezkeen) …”\nDena dela, txalotu egin dute Mendietako eta Natur Inguruneko Zuzendariaren ordezkapena, beharrezko aldaketaren hastapena izan zitekeelako esperantzaz, baldin eta “ bide baten lehen pauso gisa, eta jarraian helburuetan, planifikazioan eta organigraman aldaketak etorri beharko dutela, baita egun onartutako aurrekontu urrien tamainan eta norabide-aldaketa ere”.\nAzkenik, legegintzaldi hau bukatu aurretik egin daitezkeenak azpimarratu dituzte: Foru Aldundiko jabegokoak diren baso-eremuetan bioaniztasuna lehenetsiko duten plangintzak egitea, babestutako eremuetako plangintzak Kontserbazio Bereziko Lekuen plangintzetara doitzea eta eremu horietarako aurrekontuak zehaztea, eta bioaniztasunaren mahaia sortzea.\n“Prozesu honek Gipuzkoako natur eragileak biltzeko balio izan du, eta elkartuta jarraitzeko asmoa erakutsi dugu. Gure lana da denon ondarea den natur kontserbazioko politika publikoen defentsa egitea, noski, ingurumenarekin benetan bateragarria den jarduera ekonomikoa ere sustatuz.\nGipuzkoako Foru Aldundian ondare naturala, mendiak eta basa bizitza zaindu, kontserbatu edota berreskuratzeko bidean lana egingo duen arduradunik izendatzen bada, jakin beza bidelagun izango gaituela edo, bestela, aurrez aurre”\nHonako taldeek sinatuta dator testua:\nEguzki, Erkaxo Azpeitiko Natur Taldea, Haritzalde Naturzaleen elkartea, Herrio (Orioko Natur Taldea), Itsas Enara Ornitologia Elkartea, Katamarrua (Zestoako Natur Taldea), Landarlan Natur Elkartea, Mutriku Natur taldea, Okil Beltzak (Elgoibarko Natur Taldea), Osina Natur Taldea, Ugatza Ornitologia Elkartea, Zumaiako Natur Taldea, Arkamurka Natur Elkartea, Ondarroa 12 milia, Berdeak eta Ekologistak Martxan.\nLobbyak jaun eta jabe Euskal Herrian\n'8 apellidos vascos'-en arrakasta 8 datutan\nKatalunia, Quebec, Basque Country\n5 pentsamendu “Lobbyak jaun eta jabe Euskal Herrian (baita Gipuzkoan ere)”-ri buruz\nTxintxin 2014-04-08 17:01\nZergatik ez da aipatzen Baso Zuzendaritzako zuzendaria aldatu berri dutela? Eta pertsona berriak naturaren kontserbazio eta babesaren aldekoa dela? Norabidea aldetzen denean honelako idatzi batekin agertzea ez dut ulertzen.\nTxintxin 2014-04-08 17:13\nUf, barkatu, bai aipatzen zenuten zuzendariaren ordezkapena.\nDena dela, ordezkapen hori gertatu eta egun gutxira, pertsona berriari aukerarik eman gabe horrelako idatzia ateratzea pena ematen dit…\nJJ 2014-04-08 20:38\nNik uste dut talde ekologisten asmoa aratza dela, eta esaldi honetan laburbiltzen dela:\n“Gipuzkoako Foru Aldundian ondare naturala, mendiak eta basa bizitza zaindu, kontserbatu edota berreskuratzeko bidean lana egingo duen arduradunik izendatzen bada, jakin beza bidelagun izango gaituela edo, bestela, aurrez aurre”\nXaupa 2014-04-08 21:04\nArgigarri delakoan, hara hemen\nXabin 2014-04-12 11:13\nAdos nago bertan aipatzen denarekin.\nAstigarragan, Txoritokieta mendian, nire osabak utzi zidan lursail txiki baten jabe naiz. Bertan aldamenkoak zegoen basoa kendu eta sagarraondoak landatu ditu. Lursail hortako basoa Lauhaizeta Parkeko legeak babestua. Legeak oso garbi dio Lauhaizetako Parkean ezin direla basoak moztu eta moztekotan lehengo egoerara itzuli behar direla. Behin eta berriro Gupuzkoako Foru Aldundian salatu dut eta zer topatu dut: ustelkeria. Aldundiko teknikari eta basozainak basoa moztu duenaren alde arrazoi merke eta txatxuekin.\nLarriagoa iruditzen zait Gipuzkoako Aldundia nola ari den Gipuzkoa Terrazez (zapaldez) betetzeko diru laguntza handiak ematen. Ikertu gabeko egoera bat sustatzen ari da. Sortzeko milaka urte behar izan dituen lurra aterrazatu eta ondatzeko diru laguntzak. Ondorioak ez dakizkigu.


Eap - bertsio berria lerrokadura espainiako NIFO Elkarreragingarritasun-Fitxa\nBertsio berria lerrokadura espainiako NIFO Elkarreragingarritasun-Fitxa\nEuropako Batzordeak eguneratu espainiako fitxa europako behatokian buruzko NIFO bat egitea europar esparrua Elkarreragingarritasuna.\nPlanoan teoriko gogoratu da lerrokadura da osoa, gobernantza ’, ‘ dagokionez printzipio ’ eta ‘ ‘ elkarreragingarritasun-akordioak eta ia osoa eredu kontzeptuala ’ eta ‘ ’ ‘ elkarreragingarritasun-planoan ezarpen- eta monitorizazioa. Berriz ’ aitortzen diote elkarri praktikan aplikatzeko hainbat adibide bi alderdiek eragiten diete.\nElkarreragingarritasun-markoak, Estatuko behatokia NIFO eredu analitiko bat garatu du egoera erakustea elkarreragingarritasunaren arloko europako 32 herrialdetako; tresna berri bat jasotzen ditu eredu aukera ematen duen egoeraren konparaziozko azterketa, hainbat herrialderen eskutik.\nAzterketari buruzko lanak zertan den Europa interoperabilitatea ekarri dute beste emaitza artean bertsio berria fitxa aztertzen ditu espainiako lerrokatzea dagokionez Elkarreragingarritasun-Esparru Europarra , teorikoa eta eta monitorizazio-irizpideetatik abiatuta\nLehenik eta behin, ikuspuntu teorikoa, espainia, erakusten arabera fitxa bat du, lerrokadura osoa Elkarreragingarritasun-Esparru Europarra gobernantza ’, ‘ terminoetan ‘ printzipio ’, ‘ elkarreragingarritasun-akordioak; eta ia osoa ’ eta ‘ eredu kontzeptuala ’ eta ‘ termino elkarreragingarritasun-maila ’.\nBigarrenik, ordea, gauzatze-ikuspegia da fitxatzea adierazi du lerrokadura aitortzen da osoa, eta hainbat adibide dimentsio guztiak aplikazio praktikoa egitea.\nHirugarrenik, monitorizazio-ikuspegitik egindako analisiak fitxa dituen dimentsio guztiak monitorizatzen eta adibideak. Administrazio elektronikoaren OBSAE behatokia\nIzan ere, zehatz-mehatz berrikusten fitxa arteko erlazioa Elkarreragingarritasun eskema nazionala batera Elkarreragingarritasun-Esparru Europarra ere hartzen ditu kontuan elkarreragingarritasun-arau teknikoak eta azpiegitura eta zerbitzu komunak , hala nola SARA Sarearen linearekin eta europako sarea IRTEERAKO TESTA , Nan elektronikoa , Bitartekaritza-Plataforma , SIA , sinadura elektronikoa baliozkotzeko Plataforma @Firma , Erregistro-interkonexio Sistema SIR , Leihatila Única EUGO , Ordainketa-pasabidea , CTT Teknologia-transferentzia zentroa , Administrazio elektronikoaren behatokia eta sektore publikoaren informazioa berrerabiltzeari buruzko ataria datos.gob.es\nDago, esate baterako, gure herrialdeko nabarmen horren bidez egiaztatu NIFO-azterketarako tresna esker, aurreko argia prestatutako gaur egungo egoeraren eta erreferente nagusia elkarreragingarritasunaren arloko europar batasunetik, estatuko eta nazioarteko normalizazio, bai eta beste herrialde batzuetan antzeko jarduerak, kontuan izanik, gainera, gure azpiegitura eta zerbitzu komunak modu sistematikoan adierazten duten lotura, europa mailako baliokideak tresnak.\nBehatokiak elkarreragingarritasun-markoen Nazionalak ( NIFO – National Interoperability Framework Observatory-N ), eta, gero, ekintza bat da ISA2 Programa jarraipena egiten duen europako herrialdeen ondoko gaien araberakoa izango da:\nHerrialde bakoitzari dagokion fitxa bat prestatu dugu aztertuta, ikusten da dagokion eta elkarreragingarritasun-esparru baten bidez lortu nahi diren eredu analitikoa, erakutsi.


Rapa eta bertsoa – Kontu Lepo\n2019-07-01 / Gumerzindo / 3 Iritzi\nInguruak egiten gaitu. Eta gustuek. Edo probatu ahala gustatzen zaigu, edo gustatzen zaigulako probatzen dugu. Auskalo. Tira, ez nadin nahastu. Inguruak egien gaituela garbi daukat. Edo ez. Agian guk aukeratzen dugu egin nahi gaituen ingurua. Kontuak kontu, aukeratu eta bilatu gabe etorri zait Rap-a ingurura, eta ari zait gustatzen, probatu ahala, uste dut.\nEz dut Rapa inoiz inguruko izan, baina bertsoa bai. Eta ez nago ziur, baina uste dut bertsoarekiko maitasunak eraman nauela, behin baino gehiagotan, Rapa arbuiatzera. Elkarrengandik gertukoak izanik, baten alde agiteak bestearen aurka egitera eraman izan nauela uste dut. Alabaina, gure burua deseraikitzeko deia egiten digutenei amen egin diet oraingoan, kostata, eta pentsatzen jarri naiz; Raparen eta bertsolaritzaren inguruan pentsatzen.\nBertsolaritzak publiko nahiko jakina dauka, Ezker abertzele inguruko euskaldun jatorrak eta euskaldun modernoak, oro har eta axaletik azalduta. Rapa urbanoagoa da, jende periferikoagoarekin egiten du bat, zapalduagoarekin beharbada, begiratu batera; begiratu bakarra emateko astia eman baitit. Deigarria da Silveira izan zela Rapera urreratu zen lehen bertsolaria. Adibide ona da testu osoan zehar esan nahi dudana adierazteko.\nNahiko ziur nago, euskal munduan behintzat, bertsolaritzaren maila askoz altuagoa dela Raparena baino. Ez da harritzekoa, bertso eskoletan egiten den lana, bertsolaritzari ematen zaion “bonboa”, eta ondorioz dauden bertsolari eta bertsozale kopurua… teknikoki raperoak baino askoz hobeak dira bertsolariak. Alabaina, Rapak baditu bertsolaritzak ez dituen eta eduki beharko lituzkeen hainbat ezaugarri (nire gustu eta nahirako). Bertsolaritza politikoki zuzenegia da; Rapa ez da politikoki batere zuzena. Bertsolaritza oso arautua da, eta ez naiz bertsoaz ari, liturgiaz baizik; sosoa da bertsolaritza, eserita ikustekoa, eta txalo batzuekin eskertzekoa, ia beti. Rapa askeagoa da alde horretatik, entzulea pizteko gaitasun handiagoa du, harritzeko gaitasun handiagoa, espontaneoagoa da zentzu horretan. Ez dakit azaltzen naizen.\nBestela esanda, aspertu egiten naiz Soreasun urtero egiten den bertso saioan. Agian, bertsolarien perfila da, klase soziala, edo bertsolaritzaren mugak berak. Gustatuko litzaidake bertsolaritzak bide errebeldeago bat hartuko balu, arauekin hautsi eta bestelako bertsolaritza bat sortuko balitz. Eta ez dut uste Maialen Lujanbio (asko miresten dudan arren) eta Soreasuko saioaren antolatzaileak asmo horretan dabiltzanik. Aldi berean, gustatuko litzaidake euskarazko Rapa bera hobetuko balitz, kantitatez eta kalitatez. Rapero gehiago sortzea gustatuko litzaidake, teknikoki hobeak.\nBata zein bestea gure esku daudela deritzot. Edo ekarpena egin dezakegula behintzat. Bagara batzuk, eta kontrolatzen ditugu espazio batzuk. Badaukagu gauzak aldatzeko boterea. Iparrorratza ongi afinatuta eduki behar.\nPD: Gaiak eskatzen duen hausnarketaren laurdenik ere egin gabe nahiko boteprontoan bota dut dena. Saiatuko naiz gehiago lantzen. Zerbait esan nahi duenarentzat zabalik daude iruzkintzeko aukerak beti bezala.\nFetitxismoa eta sozializazioa sistema kapitalistan\nRapzale ohi bat\n2019-07-01 at 22:41\nBertsolaiyen ta raplayen alde nabarmenena euskal herriyetan jornalakin ta jornalaatik kantatzen diÑabela lenenguek ta bestien geyenan biziyen eztiÑabe ikusi xemikoik.\nEzteNK egiye Erdal Herriyen (geyenguek erdaldunek dien “Herriyen” hola otseiñ berko gitxoNake geyengueatik hainbeste hitzeiteko joerie daukeunok) eztala ez rap gutxi eiten ezta-re kalidade txarrekue eiteanik, bai ordie kastellanoz eiteala iye dana.\nEz modernuek eta ez Ezker Aspertzalekuek (E.A.-i botatzeyobenak E.A.-kuek al die?) ez tien euskaldun mordoxka batek de aitzeiNK bertsue, neuk iye astero ordubetetxo bat urrutira jun gabe ta Silveira izen zala lenengo rapzalie? Igor Elortza ta Unai Iturriagaren aurretik? eta Negu Gorriak-en bueltan eon zien bertsolai-raplai “festan” aurretik?\nBukatzeko esan rapien ta beste eozeiñ kultur musikaletan ikutze gaituna esateana danez kontue ez dala rapa, punke, jarkorra, kitarrajole bakarlayek, trapa, roka, trikitiye eo kumbia gooratzie. Musika mota hauetan danetan zabor pillie dao (gaur egun: errefusa) baiño baita-re harri bitxiyek (gaur egun: konposta)…\nPneumacopla, EH3, El Trono de Judas, Momma Swift, Blacbird Raum, No Em Toques, Inner Terrestrials, Ecra ed Otorkse, Apalatxe, Bestiario, La Otra, Liberakzion, Folie a Trois, 2Zio, Managaitz, We the Heathens, Lengua de Trapo, Elfo Negro, Kochise, Fenómenos de la Naturaleza, Lúa, Alferrikako Bizien Jabe, De Espaldas al Patriarcado, Asto Pituak, Silvia Tomas, Rest in Risiko, Days N´Daze, Malasombra, Stone Atmosphere, Mundo Matadero, Necesidad de Luchar, A Flor de Piel, La Fraction, Decisión, Elektroduendes, Viglietti eta Benedetti, Paco Ibañez, Marmol, Negu Gorriak, P.I.B., Fly Shit, Mallacan, Karkaba, Norte Apache, Holy! Holy! Holy!, Accidente, Banditos, Mischief Brew, Bucket Boyz, Black Star Dub Collective, Skainhead, Andrew Jackson Jihad, Regocijo en el Fango, Llorando en el Desierto, Héctor Nenofilus, A.N.A., The Tostones, Anarkia Tropikal, Imanol, Tintamare, Gartxot, Karidadeko Benta, Pan de Capazo, LeViejo, Pantxoa eta Peio, Chicho Sánchez Ferlosio, Elisa Serna, Adelit@s, M.K.T., Duelo, Ezin Izan, Kalashnikov collective, Karkaba, Todo o Nada, Jimmy Muelles-Mantala No, Liberando el Corazón, Paradoxus L, Anari, Beng Beng Cocktail, Les Clebards, Quintin Cabrera, Arrotzak, Patxi Dinamita, Seth Martin, Buterflai, Dubamix, Old Trees, Sangre de Muérdago, Mallory, The Leaky Faces, Chatterbox and the Latter day satanist, H.T.M., Dandelion Junk Queens, …\n2019-07-02 at 6:35\nEunon, botepronton idaztiek olako erantzunek espero dixkin/k bai..\nBaño neure burue justifikatze aldea, ezti(n)at iñungo momentuen esan Euskal Herriyen rapero gutxi daudela ta ezta kalidade txarrekuek e, esan di(n)at euskal munduen (euskeraz hitzeitean komunidade o dana dalakuei referentziye inez, alegiye euskerazkue) bertsuen mallie (kantidadez ta kalidadez) askoz haundiyo dala.\nTa bestetik, bazaki(n)at bertsue eztebela ezker abertzalekuek bakarrik aitzen, baño esan deten bezela publikuen geyengue (horreatik jarri di(n)at ‘oro har, ta axaletik’ hori) baden/k nik aipautako perfill hortakue (botantie, ez militantie, ezker abertzaliek historikoki euki izen din/k kultura o mundillo propiyo bat, baño bueno hori beste gai bat den/k), ta hori nahiko nabarmena dala esango ni(n)ake eozein sayotako publikuei o antolatzailliei beituta (bestela galdeu euzkitzei o ekaitz goikoetxeai).\nSilveirana, berriz, jarri di(n)at etxien daketelako rap cd bat silveirana (egiye negu gorriakekin ahaztu naizela) baño elortzan ta iturriagan rapik ezten/k allau nere eskuta ta enaki(n)an.\nTa bukatzeko, noski rapak e errefuxatzeko asko dakela (baita bertsueke) , baño berezkuek ditun zenbait ezaugarri bertsoa ekartzie gustauko zite(n)ala bakarrik esandi(n) at, ta euskeraz rap geyo ta hobie itie.\n2019-07-02 at 16:23\nEuskeraz eindeko lelengo rapa HIL EZAZU AITA da batzun ustez:\nKastillanoz, berriz, LOLA FLORES hasi zala esatebe batzuk (ezta txistie):\nEuskeraz atte hiltzie, ta erderaz Alvariñoi “eskue hamen jartzeko”. Zer da zuzena? zer da okerra? Eztao antzematen erreza!\nUtzi erantzuna Rapzale ohi bat(r)i Utzi erantzuna


EAJ-PNVren ekimenez, Gorte Nagusiek Europako Funtsen gaineko kontrola indartu dute\nLuke Uribe-Etxebarria senatariaren iritziz, Estatuko Gobernuak nabarmen hobetu behar du Europako Funtsei buruz ematen duen informazioa.\n15 Abendua 2021 | Senatua\nEuropar Batasunerako Batzorde Mistoak EAJ-PNV Taldeak aurkeztutako mozioa onartu du gaur Estatuko Gobernuak Europako Funtsen Berreskuratze eta Erresilientzia Planari buruz Gorte Nagusietan kontu gehiago eman dezan eta gardentasuna areagotu dezan. Ekimenak Talde guztien babesa izan du, PSOE eta Unidas Podemosen ezezko botoa izan ezik.\nHorrenbestez, Gobernuari gutxienez bi hilean behin Batzordean ager dadila eskatzen zaio Planaren aurrerapenen berri emateko, ez hiru hilean behin, orain arte bezala, “esperientziak esaten digulako galdera asko geratzen direla beti airean”, Luke Uribe-Etxebarria Batzordeko bozeramaile jeltzaleak zehaztu duenez. Era berean, onartutako testuak eskatzen du Gobernuak modu argian, sistematikoan, egituratuan eta atzerapenik gabe bidal ditzala Gorteetara planarekin eta EEMrekin lotutako informazio eta dokumentu ofizial guztiak, Gorteek beren balorazioak eta ekarpenak egin ditzaten.\n“Ezin da esan Gobernua Planari buruzko informazioa ematen ari ez denik, baina uste dut ez dela behar bezala ari eta hobetzeko neurri ugari sar daitezkeela”, azaldu du Uribe-Etxebarriak. “Modu zehatzagoan eta hobean eman daiteke informazioa eta eman behar dira kontuak. Izan ere, bidegabekerien, manipulazioen eta salaketa faltsuen aurkako antidotorik onena, hain zuzen ere, gardentasunean sakontzea eta Europako Funtsei buruzko kontuak Parlamentu honetan ematea da. Gardentasuna, informazio publikoa eskuratzea eta gobernu onaren arauak izan behar dira ekintza politiko ororen funtsezko ardatzak”.\nOnartutako mozioan jasotzen diren informazio- eta zenbaketa-eskaerak Europako Parlamentuari Europako Funtsen kudeaketari eta betearazpenari buruz Batzordearen eta Kontseiluaren gainean egiten duen kontrolean emandakoen berdinak dira.


Txina DZ600/2S hutsean ontziratzeko makina automatikoen fabrikatzaile eta hornitzaile |INCHOI\nEredu hau konpainiaren produktu estandarra da, altzairu herdoilgaitzez egina, ingurune gogorrei erresistentea, epe luzerako etengabeko erabilera eta egonkortasun handia.Gaur egun etxeko eredu nagusia da.Haragia, ozpinetako produktuak, uretako produktuak, itsaskiak, barazkiak eta nekazaritzako produktuak, kontserbako fruituak, aleak, soja produktuak, sendagaiak, etxetresna elektrikoak, etab.\nHutsean ontziratzea hutsean ontziratzeko poltsa hustutzea da, eta gero zigilatu poltsan hutsaren maila jakin bat sortzeko, ontziratutako elementuek oxigenoaren isolamendua, freskotasuna, hezetasuna, mildiua, herdoila, intsektuak eta kutsadura lortzeko helburua izan dezaten. prebentzioa.Eraginkortasunez luzatu bere iraupena eta biltegiratzea eta garraioa erraztu.\nHutsean ontziratzeko makina sorta hau automatikoki xurgatzeko, zigilatzeko, hozteko eta ihes egiteko prozesuarekin agertzen da, hutsean ontziratzeko erabiltzen dena elikagaien, farmazia, uretako, kimiko eta elektronikoen industriarako. Produktuak oxidazioa eta mildiua saihes ditzake. baita korrosioa eta hezetasuna ere, produktuaren kalitatea eta freskotasuna gordetzeko denbora luzean mantenduz.gaitasun handia eta funtzionatzeko erraza du, elikagaiak prozesatzeko lerroan eta beste fabrikan ezinbesteko ekipamendua.\nGure enpresak ekoizten dituen hutsean ontziratzeko makinek hutsean ontziratzeko funtzioa dute, plastikozko film konposatu poltsa ezberdinetarako edo aluminiozko paperezko film konposatu poltsetarako egokiak, oilasko errea, ahate errea, behi eta ardi-haragia, asto-haragia, txistorra, urdaiazpikoa eta beste haragi-produktu batzuetarako. eta uretako produktuak., Ozpinetako produktuak, soja produktuak, hainbat gehigarri, legamia, pentsuak, fruta kontserbatuak, aleak, sendagaiak, tea, metal arraroak, produktu kimikoak, etab. hutsean ontziratzea.\nHutsean ontziratzeko makina, hutseko estalkia osorik sakatu behar da hutsean, zigilatu, hoztu eta ihes egin ondoren prozesuari dagokionez.\nHutsean ontziratzeak edo hutseko gasaren elementuek oxidazioa, mildiua eta akatsak jatea saihestu ditzakete, hezetasuna, produktua biltegiratzeko aldi luzea.\nEredu zenbakia. DZ600/2S\nBatez besteko energia-kontsumoa 2,2kw\nHuts-ganberaren tamaina 700*610*130mm\nTamaina eraginkorra zigilatzea 600*10mm/2 pieza\nBerogailuaren zenbakia 2*2\nEnbalatzeko abiadura 120-200 aldiz/orduko\nZigilatzeko lerroen tartea 490 mm\nponpatzeko denbora 1 ~ 99 s\nBero zigilatzeko denbora 0 ~ 9,9 s\nbatez ere konfigurazioa\nEZ. Izena Materiala Marka Oharrak\n1 gora ganbera 4 mm SUS304 INCHOI indar handia, fidagarria\n2 beheranzko lan plataforma 4 mmSUS304 INCHOI soldadura muntaia\n3 atzeko plaka SUS304 INCHOI\n4 gorputz nagusia SUS304 INCHOI\n5 ardatz nagusia SUS304 INCHOI\n6 biela moldaketa SUS304 INCHOI\n7 euskarrizko idulkia moldaketa SUS304 INCHOI\nEZ. izena kantitatea marka oharrak\n1 huts-ponpa 2 NAN TONG 20m³/h\n2 transformadore 2 XINYUAN\n3 kontaktorea 2 CHNT\n4 Gainkarga termiko babeslea 1 CHNT\n5 denbora erreleboa 3 CHNT\nAurrekoa: DZ600/2S inklinazio erregulagarria Hutsean ontziratzeko makina\nHurrengoa: DZ-1000 hutsean ontziratzeko makina jarraitua\nHutsean ontziratzeko makina onena\nElikagaien hutsean ontziratzeko makina komertziala\nEtengabeko hutsean ontziratzeko makina\nDz 500 hutsean ontziratzeko makina\nDz 600 hutsean ontziratzeko makina\nDLZ-420/520 Ordenagailuko etengabeko iraupen automatikoa ...\nPoltsa birakaria automatikoki elikatzeko hutsean ontziratzeko m...


kritiken hemeroteka » Literaturak literatura egiten duenean\n« Literatura femeninoari buruz | Amets amerikarraren ifrentzua »\nLiteraturak literatura egiten duenean Alvaro Rabelli / Deia, 2003-09-09\nEz da atzo goizekoa eleberria krisian dagoelako kontua. XIX. mendearen akabuan eleberriak gailurra jo zuenetik hona behin eta berriro aipatu da lelo hori. Hauxe izan da XX. mendeko eleberriaren patua, eleberria salbatuko duen bakarra eleberria bera delako. Den-dena esanda omen dago, Homeroren Iliada eta Odisearen sasoitik ez da benetako berrikuntzarik izan, ezer ez da originala. Eleberriaren originaltasun eza nabarmen egiten denean krisi berba dantzatzen dugu maiz, orduan azaltzen ditugun jarrerak askotarikoak izaten dira: ustez sakratuak diren idazleak sakratuago egiten ditugu, hauen pose handiuste eta artifizialak deitoratzen ditugu, gizartearen arazo guztien konpontzaile bihurtzen ditugu, literaturaren mugak onartzen ditugu, edo besterik gabe, literaturaren beraren faltsukeria salatzen dugu. Horretan ere ez dago adostasunik, ikuspegiok norenak diren ez dakigu, idazleenak edo akaso irakurleenak berdin izan litezke.\nHala ere, ahaleginak egiten dira irtenbideak aurkitzearren. Dena esanda dagoen honetan batzuei berriro kontatzea baino ez zaie geratzen, ahazten zaigulako nonbait; beste batzuek, ordea, gauza berdin antzekoak kontatu arren, esateko moduak berritzen dituzte, beste adierazpen batzuen bila abiatzen dira; azkenei ironia erabiltzea baino ez zaie geratzen.\nJoxean Agirre idazle azpeitiarrak, esaterako, literaturan bertan aurkitu du bidea Romain zen bere izena eleberria egiteko. Honetan gogoeta ez ezik, praktika ere egin du, izan ere, literatura bera gai gisa erabili du. Literatura eta fikzioa nahastu ditu, batetik suspense-istorioa eta bestetik, bide batez, literaturaren beraren gaineko gogoeta egiteko. Emazteak tiroz hil du denak bila dabiltzan idazle handi bat, gertaera horretatik aurrera idazle horren benetako izaera argitzea izango da literatur ikertzailea den protagonistaren helburua. Denek, haren lanak baino ez baitzituzten ezagutzen, aurkitu nahi zuten idazle horren izena Romain izango da. Izen horrek irudikatzen du benetakoa izan den Romain Gary idazle frantsesa, beste nortasun bat hartuz inoiz literaturan egin den iruzurrik handiena egin zuena. Tartean protagonistaren maitasun istorioak eta bere obsesioak ere korapilatuko dira. Dena dela, diodan lez, protagonista nagusia literatura bera izango da.


Jarraipen handia izan zuen haur eskola publikoetako irakasleen grebak, zerbitzu minimoak egon arren - halabedi\nErredakzioa | Aza 10, 2017\nDeitzaileen arabera, %86ko jarraipena izan zuen mobilizazio egunak. Urte amaierara arte borroka eta greba egun gehiago dituzte iragarrita.\nArrakastatsua izan zen haur eskolako langileen greba. Partzuergoko langileen %86ak egin zuen bat atzoko greba deialdiarekin, sindikatuen arabera. Steilasek, LABek eta ELAk Araban egindako mobilizazioek jarraipen handia izan zuten.\nGogoratu behar da, unibertsitatez kanpoko hezkuntzaren egoera salatzeko ostegunero deitu dituzten protesten barruan egin zutela greba.\nHamabi puntuko eskaria egin diete instituzioei, haur eskoletako langileen baldintzak hobetu nahian. Besteak beste, langileen egonkortasuna bultzatzeko neurriak hartzea eskatu dute. Azaldu dutenez, haur eskola partzuergoko langileen behin-behinekotasuna %41ekoa da; kudeaketa langileen kasuan, %100ekoa.\nBeste eskaeretako bat, ikasgeletako ratioak berdintasunean oinarritutako irizpideekin aplikatzea da, lizentzietan, baimenetan eta txanda egunetan ordezkoak jarriz.\nBaina sindikatuek gogorarazi dutenez, egungo errelebo kontratuen araudia 2018ko abenduaren 31n amaituko da.\nAzaroaren 13tik 15era, sukaldariek eta garbitzaileek borroka astea egingo dute. 16an, aberriz, greba eguna izango dute.\nAzaroaren 20tik 22ra Borroka Astea izango dute Hezkuntza Breziko hezitzaileek. Azaroaren 23an greba egingo dute.\nAzaroaren 27tik 29ra irakasleen txanda izango da: borroka egunak izango dira horiek eta 30ean grebara jaongo dira.\nEta abenduaren 12an, Steilas, LAB eta ELA sindikatuek greba egun handiena deitu dute. Irakasleak, Hezkuntza Bereziko hezitzaileak, sukaldariak, garbitzaileak eta haur eskoletako langileak daude greba egitera deituta.


Berrikuntzekin datoz aste bukaera honetan Beheko kaleko jaiak - Elgeta - Goiena.eus\nBerrikuntzekin datoz aste bukaera honetan Beheko kaleko jaiak\nLarraitz Zeberio Lekuona 2017-06-13 09:00\nBizikleta lasterketa hastear orain bi urte Beheko kaleko jaietan.\nJai batzordeak garagardo dastaketa iragarri du eguenerako. Barikuan jarraituko dute jaiek txirrindularitza probarekin. Ondoren etorriko dira sokamuturra, buruhandiak, DJ festa, afaria, karaokea eta Mojito jaia.\nLaugarren urtez egingo dituzte Beheko kaleko jaiak Torrealdea auzoan. Elgetako Udalaren babesarekin auzotarrek antolatutako festak eguenarekin hasiko dira aurten. Barra ipintzeko eta kalea girotzeko auzolanerako dei egin dute 18:00etarako.\nGaragardo dastaketa berezia\n19:00etan, garagardo dastaketa egingo dute. Baobeer garagardoaren arduradun Mikel Irazabal auzotarrak egingo du. "Garagardo artisau dastaketa egingo dugu Baobeer-n eskutik! Lauzpabost garagardo dastatu eta mokadutxoa jateko aukera izango da hamar euroren trukean. Plaza mugatuak dira eta izena eman behar da aurrez!", adierazi dute antolatzaileek. Interesatuek Facebook bitartez (Beheko Kaleko Jaixak Elgeta) edo Baobeer-en txokoan eman dezakete izena. Jarraian pintxo-potea egingo dute.\nEkitaldi nagusiak barikuan\nGaragardo dastaketarekin motorrak bero ostean barikuan egingo dituzte jaietako ekitaldi nagusiak Torrealdean. Neska-mutikoendako bizikleta lasterketarekin hasiko dira ekintzak; izan ere, 17:30ean jokatuko da Beheko kaleko jaietako III. mendi kriteriuma.18:00etarako sokamuturra eta buruhandiak daude iragarrita eta 18:30ean disko festa egingo du Amaia DJ-k.\nAurten ere afaria egingo dute Torrealdeako jaietan eta berrikuntza moduan umeendako afaria ere antolatu dute. Menua da solomoa patatekin eta izozkia. Prezioa da bost euro eta txartelak salgai daude El Rincon de Lola tabernan. Afaria 20:45ean izango da.\nHelduen afariari dagokionean 21:00etan izango da. Prezioa da 12 euro eta txartelak salgai daude Goikoetxe harategian eguaztenera bitartean.\nZiurrenik luze joko du gauak Beheko kaleko jaietan. 22:30ean karaokea egingo dute, eta 23:00etan Mojito jaia Gauargi erromeria taldeak girotuta.